BILA ADIK BERI HINT - SAH MIRA FILZAH BAKAL KAHWINI ANAK MENTERI?

Adik pelakon popular, Mira Filzah iaitu Aina Fadhilah yang menulis ucapan hari jadi menggunakan gelaran abang ipar kepada lelaki yang dikaitkan dengan pelakon itu, Wan Emir Astar telah menarik perhatian peminat.

Gosip terus bertiup kencang dan ada yang mendakwa ianya mengukuhkan lagi spekulasi yang mengatakan Mira dan anak kepada Timbalan Menteri di Jabatan Perdana Menteri, Datin Mastura Mohd Yazid itu bakal berkahwin tidak lama lagi.

Meskipun ringkas iaitu 'Happy Birthday BIL' (brother-in-law), namun ia mendapat lebih 160 like daripada pengikut di Instagram Wan Emir yang seolah faham dengan hint tersebut.

Bahkan di status yang dimuat naik Wan Emir beserta gambar wanita yang ditanda (tag) nama Mira Filzah dan ibunya itu bersama cincin di jari manis turut mengundang teka teki. Turut tertera ialah beberapa perkataan bahasa Inggeris iaitu 'thankful', 'grateful' dan 'blessed'.

"Maafkan saya, semua orang, atas semua kelemahan dan kekurangan saya. Dan terima kasih yang kepada semua untuk segalanya.

Klik untuk gambar besar

"Terima kasih atas segala ucapan dan doa. Semoga Allah memberkati kita semua," tulisnya Wan Emir yang kemudiannya mendakwa ucapan terima kasih itu lebih kepada keluarga terutama kepada ibu dan Allahyarham bapanya sempena hari jadinya.

Untuk info, kisah pasangan ini mula menjadi perhatian selepas Mira mengakui sedang berkawan dengan lelaki bukan dalam kalangan penggiat industri kepada Harian Metro tahun lalu.

Malah, awal tahun ini dan beberapa bulan lalu bertiup kencang Mira dan Wan Emir bakal berkahwin pada Oktober ini.

Jika benar, tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES GADUH DENGAN LAN PET PET - PENGHANTAR MAKANAN BELUM LAPOR POLIS

Berhubung kes pergaduhan dengan pelawak dan pelakon, Lan Pet Pet sehingga tular di media sosial, pekerja syarikat penghantar makanan yang terbabit belum tampil membuat laporan polis.

Ketua Polis Daerah Wangsa Maju, Superintendan Ashari Abu Samah berkata, sehingga kini penunggang motosikal terbabit belum tampil membuat laporan polis.

"Sehubungan itu, polis meminta supaya individu terbabit tampil membuat laporan polis bagi membantu siasatan," ujarnya dipetik sebagai berkata kepada media.

Sebelum ini, ada laporan mengatakan polis sudah menerima laporan dibuat Lan Pet Pet berhubung pergaduhan membabitkannya dengan pekerja syarikat penghantar makanan yang tular di media sosial.

Menerusi video dirakam pengguna jalan raya itu, ahli kumpulan Senario itu dilihat merangkul leher lelaki terbabit dan memukul kepalanya. Pada masa sama, Lan ditenangkan tiga lagi lelaki daripada terus memukul lelaki itu dalam kejadian di tepi jalan raya itu.

Dalam keadaan marah, Lan turut menjerkah lelaki itu dengan kata-kata berbaur amaran, 'hang duduk Tropicana nak tunjuk samseng kat aku. Hang tau dak aku sapa?'

Sebelum ini, Lan atau nama sebenarnya Mazlan Ahmad, 51, mencetuskan kegemparan ramai apabila memukul seorang pengawal keselamatan, Yahya Manap atau Pak Ya, 71, pada 6 April 2019.

Dia didenda RM2,000 oleh Mahkamah Majistret Seremban pada 15 April 2019 selepas mengaku bersalah terhadap perbuatan yang dilakukan di Acacia Park Desa Jati, Nilai, Negeri Sembilan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM BERAMBUT PENDEK MACAM LELAKI - CIK B KATA MAMA YANG SURUH POTONG SEBAB RAMBUT ROSAK

Anak sulung usahawan kosmetik Datuk Seri Vida iaitu Cik B yang bertindak menggunting rambut sehingga pendek itu baru-baru ini telah mengundang kecaman daripada pengguna laman sosial.

Ini kerana penampilan baharu Cik B atau nama sebenarnya Nur Edlynn Zamilleen, 17, itu dilihat kurang sesuai digayakan seorang remaja perempuan kerana dikatakan menyerupai lelaki.

Tampil menjawab mengenai perkara itu, Cik B berkata, ibunya yang memberi cadangan imej baharu berkenaan kerana rambutnya sudah rosak.

"Mama kata rambut saya rosak... jadi mama guntingkan rambut yang rosak itu sebab nanti rambut tumbuh yang baharu. Tapi rambut bahagian atas saya tak bagi mama sentuh. Mama guntingkan tapi tak cantik, saya terpaksa pergi kedai gunting rambut lain untuk betulkan semula.

"Rambut saya rosak sebab warnakan rambut dan tak jaga dengan betul. Kalau tak gunting lambat laun dia akan botak. Sekarang ni rambut pendek lebih okay," kata Cik B yang dipetik sebagai berkata kepada mStar.

Klik untuk gambar besar

Dalam pada itu, Cik B sempat memberikan pesanan kepada pengguna laman sosial yang mengecam dirinya dan ibu mengenai penampilan baharu itu.

"Saya abaikan sahaja komen-komen itu sebab saya pun dah lali. Dah tak kisah, bagi saya... You do you, I do me. Sebab mulut masing-masing tak boleh nak tutup jadi kalau yang membenci tu dosa masing-masing, jadi mereka dah derma pahala kepada kitalah," ujarnya.

Sebelum ini, Vida menerusi Instagram miliknya berkata, dia tidak kisah jika Cik B tampil dengan imej sedemikian kerana mahu anaknya itu menerokai zaman remaja serta melakukan apa yang disukai.

"Bagi masa untuk Cik B, biar dia buat apa yang dia suka, explore zaman kanak-kanak remaja," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS IBU, BAPA PULA 'TARBIAH' AIMAN TINO

"Malam tadi dia ada pulang ke rumah berjumpa dengan ahli keluarga terutama ibunya. Selepas itu, saya tarik Aiman bawa masuk berbincang dalam kereta, iyalah mungkin kalau bercakap depan adik beradik lain dia malu.

"Saya peringatkan semula kepada Aiman akan tanggungjawabnya sebagai seorang artis dan kesan tindak-tanduknya jika lalai. Selagi Aiman masih ada orang cari bermakna dia perlu bersyukur, jangan sebaliknya bila sudah tiada barulah nak terminta-minta job.

"Saya juga sering menasihatkan sebelum naik pentas, ini kerjaya Aiman dan jaga disiplin diri yang mana termasuklah hubungan dengan para wartawan dan klien. Kalau kerja kerajaan mungkin dia dah kena surat amaran," demikianlah kata bapa penyanyi Aiman Tino, Yusri Ishak.

Yusri memberitahu, anaknya yang berusia 22 tahun itu ada pulang ke rumah pada malam tadi dan sudah di 'tarbiahkan' dengan harapan dia berubah. Yusri berharap agar anaknya tidak mengabaikan tanggungjawab sebagai seorang yang sudah dewasa apatah lagi dalam kerjayanya.

Klik untuk gambar besar

Katanya, Aiman perlu ingat bahawa bidang seni adalah kerjayanya dan dia kena ada tanggungjawab, waimah siapa sekalipun yang menghubunginya, dia perlu jawab panggilan dan membalas pesanan.

Menurut bapa Aiman lagi, penyanyi 'Ku Rela Dibenci' itu tidak mahu menyusahkan ibu bapanya berulang alik daripada Kuala Kubu Bharu ke Kuala Lumpur, maka dari itu Aiman meminta untuk hidup berdikari. Namun dengan kejadian ini, ianya ternyata gagal meyakinkan kedua orang tuanya.

"Sebelum ini kata Aiman, dia tidak mahu menyusahkan kami (ibu bapa) berulang-alik dari Kuala Kubu Bharu ke Kuala Lumpur atas urusan kerja. Memandangkan dia kini sudah dewasa saya lepaskan.

"Untuk hidup berdikari tiada halangan tapi kena pandai bawa dan jaga diri. Tetapi nampaknya dia gagal, makin lama semakin teruk dan disebabkan ini Aiman perlu disedarkan semula siapa diri dia," ujarnya.

www.myartis.com / Sumber: Beautifulnara & Utusan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, SYUKUR REZEKI PEMBUKAAN TAHUN 2023" - AMIR RAJA LAWAK BERJAYA MILIKI KERETA PERODUA ALZA

"Alhamdulillah, hari ini saya bersyukur sangat kerana dapat memiliki sebuah kereta baharu. Sebelum ini, saya pernah ada kereta baharu, tetapi terpakai sahaja.

"Hari ini, Alhamdulillah saya dapat miliki kereta baharu. Terima kasih kepada Encik Din, enam bulan juga saya menunggu ini," demikian tutur pelawak Amir Raja Lawak yang meluahkan rasa syukur apabila berjaya memiliki sebuah kereta Perodua Alza.

Amir yang turut berkongsi berita gembira tersebut menerusi Instagram miliknya itu berkata, proses mendapatkan kereta tersebut mengambil masa 6 bulan.

Jelas Amir, meskipun terpaksa menunggu lama untuk mendapat kereta tersebut, namun individu yang menguruskan proses jualan sentiasa membantu serta memudahkan urusannya.

Klik untuk gambar besar

Sementara itu, Amir turut bersyukur di atas rezeki pembukaan bagi tahun 2023 serta berterima kasih kepada pelanggan yang menyokong perniagaan Air Jagung Amirreka miliknya.

"Terima kasih yang support saya beli Air Jagung Amirreka dan kongsi rezeki shooting dengan saya. Ini adalah hasil dari anda yang ikhlas support dan percaya dengan saya," tulisnya.

Perkongsian Amir itu mendapat pelbagai reaksi daripada rakan artis dan netizen yang mengucapkan tahniah serta tumpang gembira dengan pencapaian pelawak itu.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH KRISTIAN KATOLIK" - HANS ISAAC

Baru sahaja hari ini gosip tersebar mendakwa pelakon Hans Isaac, 45, telah memeluk agama Islam, terkini Hans sendiri menafikan perkara tersebut.

"Saya tidak pernah mengeluarkan kenyataan bahawa sudah memeluk agama Islam.

"Semua itu tidak betul. Siapalah orang yang pandai-pandai mengatakan saya sudah masuk Islam. Saya masih beragama Kristian (Roman Katolik).

"Saya sedang sibuk dan baru balik dari luar negeri untuk urusan kerja, timbul pula cerita ini," ujarnya dipetik sebagai berkata melalui Harian Metro.

Tambah Hans, sebarang hal mengenai dirinya haruslah melalui kenyataan daripada mulutnya sendiri atau dikeluarkan dalam media sosial rasminya.

Untuk info, Dalam laporan sebuah portal hiburan Astro, Hans didakwa sudah memeluk agama Islam di sebuah negeri Pantai Timur pada awal tahun ini.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TABBY DOLLA TAMAT PENGAJIAN - BANGGA GENGGAM IJAZAH

Selepas tiga tahun belajar, anggota kumpulan Dolla, Tabby, 22, akhirnya telah menamatkan pengajian Sarjana Muda Kepujian Perniagaan dari Universiti Taylor.

Tabby atau nama sebenarnya Tabitha Ariel Lam meluahkan rasa bangga dan lega pengajiannya selesai dan boleh memberi fokus sepenuhnya kepada karier seni.

"Memang mencabar kerana saya perlu pandai bahagikan masa dengan kerjaya selain penuhi kehadiran kuliah. Saya sangat bertuah rakan anggota Dolla, syarikat rakaman dan pihak universiti banyak memberi sokongan.

"Pengajian saya di universiti itu pun mendapat tajaan biasiswa bakat khas. Malah, pihak universiti sendiri memberi kata perangsang dan meminta saya lebarkan sayap dalam bidang hiburan.

"Kini saya bangga nak cakap saya sudah memiliki ijazah. Sekarang, saya lebih bebas dan masa untuk terus aktif serta kukuhkan kerjaya sebagai artis," katanya.

Klik untuk gambar besar

Bagaimanapun, Tabby enggan mensia-siakan ijazah itu dan menyimpan hasrat membuka perniagaan sendiri pada masa hadapan.

"Memang dari dulu saya teringin nak buka perniagaan sendiri. Itulah perancangan peribadi saya sebenarnya apabila memilih untuk mendapatkan ijazah itu.

"Bagaimanapun, sekarang biarlah saya kembangkan lagi nama dan sambar pelbagai peluang baik untuk Dolla mahupun diri sendiri dalam bidang seni. Saya harap tahun ini lebih meriah lagi tawaran seni yang saya dapat," ujarnya.

Terdahulu, Tabby menerusi Instagram berkongsi dia sudah berjaya mendapatkan ijazahnya itu. Bagaimanapun, menurutnya acara konvokesyen belum diadakan secara rasmi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEZ SURAYA NAFI SUAMI TAK IZIN BERLAKON PUNCA PERGOLAKAN

"Ingin dijelaskan, cerita yang kononnya saya nak kembali berlakon tapi suami tak izinkan menjadi punca pergolakan rumah tangga kami adalah tak benar sama sekali. Perkara itu tak pernah berlaku pun.

"Jadi, apabila terlalu banyak spekulasi, suami mula bertanya. Satu kerja pula lagi saya perlu menjelaskan kepadanya.

"Apa saya boleh katakan, jangan mudah percaya," kata pelakon Hanez Suraya yang tampil memberi penjelasan mengenai cerita sebenar rumah tangganya bersama Romie Razin yang didakwa berantakan selepas lebih sebulan berdiam diri.

Klik untuk gambar besar

Hanez berkata, dia kecewa apabila terlalu banyak spekulasi timbul selain cerita yang ditokok-tambah.

"Sebenarnya kami okay saja. Tak ada apa yang berlaku antara kami. Namun, orang lain yang suka menokok tambah cerita seolah-olah mereka lebih tahu apa yang berlaku dalam rumah tangga kami," ujarnya.

Dalam masa sama, Hanez juga menjelaskan dia berdiam diri bukan sebab lari daripada pihak media, sebaliknya ingin memberi ruang kepada diri sendiri.

Terdahulu pergolakan rumah tangga pasangan ini mula tular sejak beberapa bulan lalu, namun ia reda apabila mereka bercuti ke Jepun.

Perkara itu kembali hangat apabila tersebar nama pelakon itu tersenarai dalam kes Mahkamah Rendah Syariah, Shah Alam.

Pasangan itu berkahwin pada 25 Mac 2015 dan dikurniakan seorang anak perempuan, Puteri Aleesya yang kini berusia setahun dua bulan.

Sumber: Harian Metro

Foto: Hanez Suraya IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


8 GAMBAR - ERIN MALEK & KELUARGA BERCUTI DI AUSTRALIA

Amboi... seronoknya Erin Malek bersama suami, Farriz Fauzy dan anaknya, Mohamed Faliq jalan-jalan ke Gold Coast, Australia.

"Finally. Been a while. A short Vacay with Family," ujar suami Erin di laman IGnya.

Menerusi laman Instagram Erin dan suami, mereka telah memuatnaik beberapa keping gambar sekitar percutian mereka sekeluarga.

Jom lihat!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


UMMI NAZEERA KINI BERHIJRAH

Alhamdulillah... akhirnya Ummi Nazeera menemui jalan yang diredhai oleh Allah apabila beliau mula bertudung penuh berbanding penampilan bebasnya sebelum ini.

Apa yang menarik, Ummi Nazeera juga telah membuang kebanyakan gambar lamanya di Instagram dan Facebook berkemungkinan mahu memulakan hidup baru. Jika benar begitu niatnya, tahniah diucapkan!

Klik untuk imej besar...


"PERNAH LALUI ZAMAN JAHIL... SEKARANG PERBAIKI DIRI JADI LEBIH BAIK" - TOMOK

"Saya pernah melalui zaman jahil, jadi apa yang harus saya lakukan sekarang adalah memperbaiki diri untuk menjadi seorang insan yang lebih baik. Umur saya semakin meningkat, anak-anak juga sedang membesar saya harus lebih bertanggungjawab.

"Sebagai seorang yang beragama Islam, saya mahu satu pengakhiran yang baik untuk diri saya, keluarga dan rakan-rakan," demikian kata penyanyi Tomok yang sentiasa berusaha memperbaiki diri untuk menjadi seorang insan yang lebih baik dan memberitahu yang dia harus lebih bertanggungjawab memandangkan umurnya yang kian meningkat.

Ditanya tentang kemunculannya di beberapa majlis pengebumian rakan artis, pemilik nama sebenar Shah Indrawan Ismail ini berkata, dia harus memberi penghormatan terakhir buat kenalannya yang pergi meninggalkan.

"Saya benar-benar merasai kehilangan rakan artis yang meninggalkan kita sejak kebelakangan ini, jadi, menziarahi mereka di majlis pengebumian juga merupakan satu tanggungjawab buat saya," tambahnya ringkas.

Klik untuk gambar besar

www.myartis.com / Sumber & foto: Astro Gempak & Instagram Tomok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PESAKIT COVID-19 - ASHRAF MUSLIM BERSEDIA DENGAN PERSEPSI NEGATIF ORANG RAMAI

Pelakon Ashraf Muslim yang disahkan bebas Covid-19 pada April lalu itu memberitahu dia sudah bersedia dengan sebarang persepsi negatif orang ramai terhadap bekas pesakit yang pernah dijangkiti virus berkenaan.

Meskipun tiada diskriminasi yang diterima daripada mana-mana pihak, namun dia sentiasa bersedia dengan apa jua tanggapan orang ramai terhadap bekas pesakit sepertinya: "Setakat ini layanan dari semua orang baik sahaja tapi saya pasti akan ada yang tak selesa... It's okay sebab itu fitrah manusia yang akan sentiasa berjaga-jaga.

"Andai kata ada persepsi negatif, saya ampunkan sebab dalam keadaan sekarang memang kita semua kena berjaga-jaga, saya pun berjaga-jaga dengan orang lain kerana kita tidak mahu ada penularan virus ini," katanya.

Pada 7 Mei lalu, Ashraf dibenarkan pulang selepas hampir sebulan dikuarantin dan mendapat rawatan di Hospital Sungai Buloh akibat Covid-19. Pelakon berusia 38 tahun itu berkata dia disahkan negatif Covid-19 sehari sebelum Ramadan tetapi memilih untuk tinggal lebih lama kerana ingin mengerjakan ibadah bersama-sama pesakit.

Klik untuk gambar besar

Ashraf dipercayai dijangkiti virus tersebut setelah pulang dari menjalani penggambaran drama 'Demi' di Scotland pada 31 Mac lalu dan dimasukkan ke hospital pada 12 April lalu. Sementara itu, pelakon filem 'Ada Apa Dengan Dosa' ini memberitahu dia turut mempraktiskan penjarakkan sosial dalam kehidupannya selepas pulih daripada jangkitan.

"Sejujurnya kita yang bekas pesakit nak bersalam pun masih takut, malah kami semasa menerima rawatan di wad pun dah amalkan penjarakan sosial. Walaupun kami sesama pesakit rapat, tapi kita tak bersentuhan, bersalam atau berpeluk.

"Sekarang pun kami masih jaga sosial distance, dekat luar pun kita amalkan! Saya pun dah buat ujian dua kali dan negatif... Alhamdulillah isteri dan anak-anak sihat sahaja. Jadi, it's okay kalau tak nak bersalam sekalipun!," ujarnya.

www.myartis.com / Sumber & foto: mStar & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEGURAN CHEF WAN - ALIFF SYUKRI TERIMA DENGAN FIKIRAN TERBUKA

Sebelum ini, isteri kepada jutawan kosmetik Datuk Aliff Syukri, Datik Shahida sudah pun meluahkan perasaan buat suaminya hanya kerana makan di tepi jalan di luar negara

Terkini, Datuk Aliff sendiri memuatnaik gambar mereka sekeluarga makan di atas meja selain turut menjelaskan situasi tersebut kepada Chef Wan.

"Gara2 video makan di tepi jalan jadi heboh semua satu malaysia... Ramai yg kecam kata napa x makan dekat hotel la senang.... sebenarnya travel kami kali ni menyusuri perkampungan2 indah di switzerland....jadi bila byk2 berada di luar bandar agak payah nak cari restoran halal kalau ada pun terpaksa drive jauh semata2 utk makan....

"Kat sana kami berpindah rumah tumpangan sebanyak 4 kali termasuk travel ke itali dan kembali ke switzerland semula....jadi disebabkan tu kami mmg dah masak siap2 dan rombongan kami sebanyak 2 kereta makan bersama...x ada apa yg memalukan dan saya bukan kedekut tapi saya rasa lebih rapat bila masak dan makan bersama...

Klik untuk gambar besar

"Buat idola saya dlm bidang masakan dato @chefwan58 (i love cook and i alwas watching u at tv) terima kasih atas teguran ini dan sy terima dgn fikiran yg terbuka dan sy uploadkan khas utk dato chefwan ni kedai kebab yg saya makan secara beradab 🙏🏻 dan juga anda semua yg komen negatif mahupun positif sekiranya tindakan saya ni memalukan rakyat dan negara malaysia..

"Cuma saya puji org tempatan sana yg sangat ramah bila beberapa kali kami berhenti makan mereka boleh bergurau dan bersembang dgn kami dengan baik.... org malaysia di sana juga baik dan ramah 👍🏻👍🏻," jelas Datuk Aliff di IGnya.

www.myartis.com / Sumber: Datuk Aliff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SERING DIHENTAM - SAHARA AKUI SUDAH LALI, ENGGAN AMBIL KISAH

"Saya sudah lali dengan kecaman sebegitu. Mereka hanya pandai menghukum tanpa tahu susah payah saya mencari rezeki untuk hidup.

"Saya bercakap benar, di rumah saya tiada beras langsung sebelum saya pergi ke Makkah, baru-baru ini," kata penyanyi veteran, Sahara Yaacob, 62, yang mengakui masih perlu aktif menyanyi sebagai pendapatan utama menyara kehidupannya sekarang.

Sahara berkata, dia tidak perlu ambil kisah sikap segelintir masyarakat yang sering menghentamnya tanpa mengetahui perkara sebenar.

Sahara bersama 22 penggiat seni merangkumi penyanyi, pelakon, pengarah dan penulis daripada Persatuan Penulis Nasional (PENA) ditaja menunaikan umrah di Makkah dan ke Madinah oleh Pejabat Penasihat Perdana Menteri, Yayasan Perdana Ummah dan Yayasan Mustika Kasih pada 26 Januari lalu.

Klik untuk gambar besar

Menurutnya, sebaik pulang, dia banyak terbabit menjayakan persembahan amal tanpa menerima sebarang bayaran.

"Sejak setahun lalu, saya banyak buat persembahan berbentuk kebajikan dan setengahnya tanpa bayaran. Ini memang tidak betul kerana saya asyik tolong orang sedangkan saya sendiri pun tidak berduit.

"Sebenarnya sebelum ke Makkah, saya ditawarkan oleh pemilik Restoran Rebung, Datuk Chef Ismail untuk buat persembahan di lokasi miliknya secara percuma sedangkan saya tidak mempunyai wang untuk menyediakan segala kos diperlukan," tuturnya.

Sahara berdoa serta bertawakal kepada Allah di Baitullah dan sebaik pulang, mengatur perancangan menjayakan persembahan pada 3 Mac ini.

"Keyakinan timbul meneruskan perancangan itu. Saya ambil risiko menghubungi pemuzik serta beberapa individu dan mereka bersetuju terbabit untuk persembahan itu.

"Saya berterus terang dengan mereka saya tiada wang di tangan dan hanya ada sekitar 25 meja untuk dijual sebagai wang gaji nanti. Alhamdulillah mereka setuju bekerjasama dengan saya," ujarnya.

Tiket untuk menonton dijual secara individu dan jualan meja untuk 10 orang beserta makan malam pada harga RM2,000 hingga RM3,000.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


9 GAMBAR - ZAHIRIL ADZIM SEKELUARGA & JOHAN AS'ARI TUNAI UMRAH

"Ana sekeluarga bersama sahabat Johan As'ari selamat tiba di bumi Madinah. Alhamdulillah, kami tinggalkan Malaysia sementara untuk 'bersama' dengan Rasulullah di sini," demikian kata Zahiril Adzim apabila dia sekeluarga dan Johan As'ari kini sedang berada di Tanah Suci bagi menunaikan umrah.

Difahamkan, Zahiril sekeluarga dan Johan berangkat ke sana semalam.

Doa kita semoga mereka mendapat umrah yang mabrur dan selamat kembali.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


4 GAMBAR - ALIFF AZIZ BERSAMA KEKASIH BARU?

Gambar menarik Aliff Aziz disamping seorang gadis yang didakwa sebagai kekasih barunya. Meskipun sering dikecewakan contohnya putus dengan Anne Ngasri dan Adira, namun bak kata pepatah... patah tumbuh hilang berganti.

Walaupun ada yang mendakwa kononnya wanita tersebut pernah berkahwin satu ketika dahulu dan mempunyai seorang anak, namun cinta sebenarnya tidak mengira taraf. Jika benar mereka bercinta, tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIKECAM BEDAH SANA-SINI, TAK RETI BERSYUKUR - SAFIEY KATA DIA TAK AKAN KELUAR ISLAM

"Tak apalah sayang semua, ratu depression ke, bipolar ke, bedah ke, gila ke, kena kecam ke, kena macam-macam lah ujian, Insya-Allah tak akan ratu keluar agama. Iman naik dan turun. Mungkin hari ini aku yang paling jahat, tapi esok lusa kita tak tahu. Allah nak bolak balik hati seseorang sekejap je," itulah kata-kata usahawan kosmetik dan juga penyanyi, Safiey Illias.

Menerusi satu muat naik di laman Instagram, Safiey berjanji tidak akan keluar dari agama Islam. Katanya, biarpun dikecam hebat dan  berdepan dengan gangguan bipolar serta depresi, Safiey tetap dengan akidahnya sebagai umat Islam.

Dalam pada itu, Safiey juga mengambil iktibar daripada penghijrahan selebriti dan menasihati lagi kepada netizen agar tidak terlalu cepat menghukum dan hormati sesama manusia.

"Tengok je artis-artis sexy yang korang keji maki dulu, mungkin sekarang dah bertudung berpurdah. Tapi kau yang kutuk dulu tu, kau jadi apa sekarang??? Ke dia dah jadi lebih baik daripada kau pulak??

Klik untuk gambar besar

"PLEASE RESPECT ORANG YANG SEDANG DIUJI. Ko yang tak diuji patut bersyukur. Atau ko kene banyak istighfar sebab "ALLAH UJI SEBAB SAYANG".. TAK ADA UJIAN KANG RATU CAKAP ALLAH TAK SAYANG KAU KO MARAH, TAPI KO JADI USTAZAH DAN HAKIM MCM TUHAN KO TAK FIKIR PULAK.

"Hujung-hujung, jangan berhenti buat kebaikan selagi kita orang Islam. Sebab nanti ada satu kebaikan kita yang Allah SWT suka dan bagi hidayah. Kita pun tak tahu amalan yang mana. AKU PENDOSA," tambah Safiey.

Terdahulu, kecoh apabila usahawan kosmetik dan juga penyanyi iaitu Sajat dimana dia mengugut untuk keluar dari Islam apabila tidak henti-henti mendapat kecaman dari netizen. Tindakan Sajat itu mengundang rasa marah dan kurang senang dalam kalangan netizen.

Sementara itu, menerusi muat naik yang lain, Safiey telah berkongsi foto keadaan wajahnya yang menjalani pembedahan aestatik dan ia sekali lagi mencuri perhatian netizen.

Dengan keadaan wajah yang membengkak, Safiey berkata bahawa dia telah menyuntik 'filler' di bahagian bibir dan mata, sulam kening, suntikan penaik pipi, 'mini facelift' di kawasan telinga, suntikan salmon di muka dan laser 'CO2'.

Meninjau ruangan komen, rata-rata pengikut terkejut melihatkan perubahan mendadak wajah figura terkenal itu. Ada juga yang mencemuh penampilan Safiey dan menganggap usahawan kosmetik itu sebagai tidak bersyukur atas nikmat yang diberikan Allah S.W.T.

www.myartis.com / Sumber & foto: Astro Gempak, Beautifulnara & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSEMBAHAN LINCAH SAMPAI LENGAN TERDEDAH TERIMA KRITIKAN - SHILA AMZAH AKUI SILAP, AKAN LEBIH BERHATI-HATI

"Saya akui tidak perasan sarung tangan panjang yang digayakan melorot sehingga menampakkan bahagian lengan," demikian kata penyanyi Shila Amzah yang mengakui dia tidak perasan dan terlepas pandang mengenai aurat pada bahagian lengannya yang terdedah sewaktu membuat persembahan di konsert suku akhir Gegar Vaganza musim ke-9 (GV9), pada Ahad lalu.

Jelas Shila lagi, dia tidak sangka sarung tangannya itu melorot sehingga menampakkan lengannya. Menurutnya, pakaian yang digayakan itu bukanlah busana asal tetapi telah ditukar di saat-saat akhir atas sebab tertentu.

"Material sarung tangan itu kulit, jadi sepatutnya melekat dengan baik. Tapi tak sangka jadi sebaliknya. Kalau ikutkan saya pakai baju lain. Baju yang saya pakai ini ditukar pada saat akhir kerana lebih sesuai dengan konsep persembahan.

"Sepatutnya saya kena pin bahagian antara lengan baju dengan sarung tangan. Tapi perkara dah nak jadi. Masalah teknikal melibatkan 'wardrobe' adalah suatu perkara yang kita sendiri kadang-kadang tidak sangka," tuturnya lagi.

Klik untuk gambar besar

Selain pakaian yang menjadi bualan ramai sehingga ada menuduh penata rias penyanyi itu tidak peka, persembahan Shila sewaktu menyanyikan lagu 'Survivor' oleh kumpulan Destiny's Child itu juga kurang disenangi pengguna laman sosial apabila dikatakan berlebih-lebihan dan tidak sesuai dengan imejnya yang berhijab.

Shila atau nama sebenarnya Nur Shahila Amir Hamzah, 32, berkata, konsep persembahannya pada malam itu memerlukan dia bergerak lincah dan agresif, sesuai dengan lagu yang dibawakan. Tambahnya, apa ditonjolkan adalah gambaran sebenar peribadinya selain perlu memberikan yang terbaik pada peringkat suku akhir pertandingan.

"Di atas pentas, saya perlu menjadi diri sendiri. Lagu itu memerlukan saya untuk sedikit agresif tapi sebenarnya itulah saya jika di luar pentas. Lagipun ini sudah suku akhir, saya tak boleh nak simpan lagi. Sebab itu kena buat sehabis baik. Apa sahaja keputusan pada malam itu, saya kena puaskan diri sendiri dahulu," ujarnya.

Sehubungan itu, ibu kepada seorang cahaya mata itu mengakui apa yang berlaku membuatkan dia akan lebih peka dan mempelajari kesilapan yang telah dilakukan.

"Saya sendiri tidak boleh jangka ia terjadi malah saya juga tak sangka boleh menari lincah di atas pentas ketika itu. Saya bersama pasukan penata gaya terpaksa menukar baju di saat akhir kerana mahu ikut konsep persembahan. Sepatutnya saya lebih peka dan boleh pin dengan rapi sebelum naik ke atas pentas.

"Perkara sebegini mengajar saya untuk lebih berhati-hati. Dalam masa sama ini juga cara saya memperbaiki diri dengan mengambil kira semua teguran peminat. Terima kasih dengan teguran-teguran membina," katanya.

Menerusi lagu 'Survivor' itu, Shila berjaya mendapat markah tertinggi iaitu sebanyak 85.30 peratus daripada juri profesional sekali gus diumumkan sebagai peserta pertama mara ke peringkat separuh akhir.

Meskipun mendapat markah tertinggi menerusi persembahan tersebut, Shila bagaimana tidak berpuas hati dengan kualiti vokal sendiri dan memberitahu dia terganggu dek kekurangan rehat.

"Beberapa hari lalu saya susah nak tidur kerana terlalu banyak perkara dalam fikiran. Bukan hanya soal persembahan di pentas suku akhir GV9, semi final Muzik-Muzik 37 juga semakin hampir.

"Otak saya tak henti berfikir sehingga gganggu waktu tidur. Tambahan pula dengan jadual latihan. Saya sedar kualiti vokal kurang memuaskan," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERITA SAYA PELUK ISLAM PALSU - STACY

"Saya tak tahu nak cakap apa. Tak kisah pun ya, geram pun ya. Sebelum ini saya pernah terpalit dengan khabar angin seperti ini tetapi bagi saya gosip kali ini agak melampau. Lebih-lebih lagi bab-bab berkaitan agama, kita tidak boleh main-main.

"Ia agak sensitif terutamanya bagi masyarakat kita.

"Kalau terkena dekat saya seorang, tidak apa. Ini tidak, kasihan keluarga saya menerima panggilan sejak kelmarin (Rabu) sehingga semalam (Khamis) yang hanya mahu mengesahkan sama ada saya masuk Islam atau tidak.

Klik gambar untuk size besar

"Ia sekali gus memberi tekanan buat mereka yang tidak tahu apa-apa," ujar Stacy mengenai berita palsu yang tersebar mengenai dirinya sudah memeluk Islam.

Selain menyifatkan berita tersebut sebagai palsu, Stacy juga menyifatkan ia sebagai keterlaluan dan melampau. Malah dia juga merasakan ia amat sensitif terutamanya pada keluarga yang turut terkena tempias.

Stacy berkata demikian berikutan tersebarnya sekeping gambar yang didakwa oleh beberapa portal kononnya dia sedang mengucap dua kalimah syahadah di depan seorang ustaz. Namun hingga kini, tiada kesahihan yang dapat dibuktikan mengenai gambar tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


UKUR BAJU NIKAH, BRIDAL SHOWER - KAMAL & UQASHA DAH NAK NIKAH?

Menerusi dua video pendek yang dimuat naik dalam Instastory, pelakon Kamal Adli dilihat mengambil ukuran baju bersama dua jenama pakaian popular iaitu Lord's Tailor dan Rizman Ruzaini.

Dek kerana itu, tunang kepada pelakon Uqasha Senrose itu telah diminta memperincikan perkongsian video memperlihatkan dirinya sedang membuat ukuran baju bersama di beberapa butik jenama popular menerusi Instagramnya.

"Maaf, baru selesai ukur baju," katanya ringkas.

Kamal atau nama lengkapnya, Ahmad Kamal Ahmad Adli, 35, dilihat sibuk diambil ukuran badan oleh beberapa pereka fesyen tersohor tanah air bagi menyarung baju dikatakan bakal digayakan pada hari bahagianya bersama Uqasha yang masih belum didedahkan tarikh pernikahannya kepada umum.

Klik untuk gambar besar

Ditebak pertanyaan sama ada hari pernikahannya dengan Uqasha atau nama lengkapnya, Nik Zaris Uqasha Nik Sen semakin dekat, Kamal hanya membalas perihal itu dengan menghela tawa, sekali gus membiarkan teka-teki itu terus menjadi persoalan ramai.

Sementara itu, melihat pada beberapa hantaran lain di laman Instagram, Uqasha dilihat seperti menghadiri 'Bridal Shower'. Dalam acara tersebut, Uqasha kelihatan cantik mengenakan busana berona putih.

Apa-apa pun tahniah kami ucapkan... semoga urusan pernikahan pasangan ini berjalan dengan lancar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK PELAKON DRAMA?

Kalau nak mandi laut pun, pakai-pakailah baju yang tak menjolok mata dik oii..!! Paling tidakpun, jagalah peribadi serta maruah ibu sebagai pelakon drama yang sering muncul di kaca TV. Jangan esok sampai ibu yang tak bersalah dikata orang sebagai 'tak reti menjaga anak' atau lebih tepatnya, bagai ketam mengajar anak berjalan!(\__/)(='.'=)(")_(")myartis 2009


GAMBAR ISA & RISTEENA SEOLAH 'BERBULAN MADU' - INI KOMEN 'MAKAN DALAM' NETIZEN

Gara-gara Isa Khan dan Risteena berkongsi gambar berdua seolah 'berbulan madu' atas kapal, entah kenapa... tiba-tiba ramai yang sakit mata.

"Duit banyak... Tapi tak kawin... Seronok bebas macam takde apa," soal mereka.

"Covid kes dah 150 kes sehari koranggg sebokkk nak ber*men atas kapal!! Rengsekkkk!!! harap2 ada piranha+anaconda dalam tu!!" komen yang lain pula.

Wahhh... lain macam betul komen mereka ni kan? Makan dalam! 😎😅

Klik untuk gambar besar

Untuk info, Isa & Risteena sebenarnya bukan berdua je atas kapal tu, tapi mereka bersama beberapa pasangan lain yang turut sama menikmati keindahan laut.

"ISAXRIS LANGKAWI PRIVATE YACHT TRIP 🛥 A huge thanks to Dato' @da_trop_c and @tropicalchartersofficial @pelangilangkawi for the great hospitality!" kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DENDEN TAK MAHU BERLAWAN BUKTIKAN SIAPA HEBAT: "PENGALAMAN & CARA SAYA & AMY BERBEZA"

"Saya tak ingin berlawan untuk buktikan siapa hebat kerana abang Amy adalah idola saya dari kecil sampai sekarang. Pengalaman kami dalam muzik juga berbeza dan masing-masing ada cara dan gaya tersendiri. Apa yang penting kami bersaing secara sihat.

"Saya tak mahu mengulas kalau ada yang kata saya tidak setanding atau tidak sesuai dengan kumpulan Search, itu terserah kepada pendapat masing-masing," itulah kata vokalis baharu kumpulan Search yang dibarisi oleh Noordin Mohd Taib (gitar), Kid (gitar), Yan (bass) dan Pae (drum), dikenali Denden Gonjales.

Kata Denden, dia tidak mahu dia dibandingkan dengan vokalis legenda, Amy yang kini bersama Nasir (bass), Hillary Ang (gitar) dan Man Kidal (gitar) dalam projek khas yang turut menggunakan nama Search juga.

Denden, 38, yang berasal dari Indonesia berkata, dia sememangnya berharap perkara ini tidak dibangkitkan oleh mana-mana pihak. Denden yang pernah menjadi tumpuan dunia berikutan aksinya di 'blind audition' program The Voice Bulgaria, mengakui pelawaan Noordin yang menawarkannya sebagai vokalis Search dianggap sebagai satu mimpi.

"Tentu saja saya amat teruja untuk menerima pelawaan ini. Orang pertama yang diberitahu ialah keluarga dan rakan-rakan terdekat saya. Saya tahu mengenai kumpulan Search sejak dari kecil dan banyak juga tahu tentang lagu-lagu mereka antaranya 'Isabella', 'Hilang Dalam Terang', 'Fantasia Bulan Madu' dan banyak lagi. Perasaan saya sangat senang dan tenang. Paling utama, bangga sekali kerana saya sekarang bergelar vokalis utama Search," ujarnya.

Klik untuk gambar besar

Denden yang bukan asing lagi dikalangan peminat Indonesia kerana pernah bekerjasama dengan penyanyi Inka Christie dan Judika berkata, dia tidak mempunyai masalah untuk menyanyikan lagu-lagu Search yang diketahui bernada tinggi.

"Bagi saya tiada masalah kerana saya sangat menyukai nada-nada tinggi dan lagu-lagu Search sesuai dengan vokal saya. Saya kini tak sabar untuk datang ke Malaysia. Tentu saja saya akan datang ke Malaysia untuk beraksi bersama Search nanti dan kini masih lagi menunggu sebarang khabar terbaru.

"Selain menyanyi, saya juga boleh mencipta lagu dan bermain muzik. Tapi, lagu ciptaan saya tak sesuai untuk Search dan hanya serasi untuk nyanyian saya sendiri," jelasnya.

Terdahulu pengumuman mengenai penyertaan Denden dalam Search dibuat oleh Noordin pada sidang media yang berlangsung pada 31 Disember lalu di Kompleks Campbell, di sini.

Noordin mengakui kemampuan Denden menyanyikan lagu bernada tinggi amat sesuai dengan genre muzik Search. Selain itu, faktor usia Denden yang masih muda juga membuatkan mereka yakin dia boleh membawakan lagu-lagu Search dengan baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EIZLAN YUSOF & BEKAS ISTERI TETAP JAGA HUBUNGAN BAIK DEMI ANAK-ANAK

"Walaupun sudah berlainan jalan kehidupan, tapi ukhuwah kekeluargaan tetap terjalin. Demi penyatuan anak-anak, ibu bapa haruslah bersikap matang dalam setiap tindakan, bukan hati kita yang harus diutamakan. Tapi HATI mereka dan JIWA mereka yang perlu disatukan.

"Semoga ikatan persaudaraan mereka terus terjalin didunia dan akhirat, Inshaa Allah," tulis Vie Shantie Khan yang tetap menjalin hubungan baik dengan bekas suaminya, pelakon Datuk Eizlan Yusof demi anak-anak mereka, meskipun sudah bercerai dan masing-masing sudah mendirikan rumah tangga serta mempunyai kehidupan baharu.

Menerusi muat naik di laman Instagram, Vie berkongsi mengenai ibu bapa perlulah bersikap matang demi anak-anak walaupun sudah berbeza haluan dan kehidupan. Kata Vie lagi, bukan hati ibu bapa yang perlu diutamakan tetapi hati anak-anak adalah yang lebih penting.

Klik untuk gambar besar

Dalam masa sama, Vie sempat mengucapkan tahniah buat bekas suaminya yang baru sahaja menimang cahaya mata sulung: "Congratulations to both parents Daddy @eizlanyusof and Mama @sashaboudville Welcome to the family Baby Zaelynn Rosa  May you be blessed with good health, love and laughter, Inshaa Allah  #Vsk #VieZaara #VieZaalia #ZareefYusof #BabyZR," tulisnya lagi.

Untuk makluman, Vie dan Eizlan bercerai talak satu pada tahun 2015 selepas 8 tahun berumah tangga. Hasil perkahwinan mereka dikurniakan tiga orang cahaya mata. Vie Shantie kemudian berkahwin dengan seorang orang kenamaan manakala Eizlan mendirikan rumah tangga dengan Natasha Rosa Boudville pada 12 Disember 2019.

www.myartis.com / Sumber: Instagram Vie Shantie Khan & Eizlan Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI GAMBAR PRAPERKAHWINAN YASMIN & SHAHRIN

Sehari sahaja lagi sebelum Yasmin Hani dan shahrin razali (Blackrose) bergelar suami isteri (21 Oktober 2011).

Tambahan dua lagi photo praperkahwinan mereka yang dirakamkan oleh REDphotography...

Klik untuk imej besar...


SEMANGAT SEMAKIN PULIH - IBU JUAL BAJU T & BUKU NOTA UNTUK SAHAM ARWAH SANDRA

"Alhamdulillah... saya dah move on dan bersyukur sebab ramai orang di sekeliling yang memberi semangat terutama ahli keluarga dan peminat arwah Sandra. Berkat doa semua orang.

"Peminat arwah tidak berhenti tanya khabar dan beri semangat di laman sosial. Ujian ini membuatkan saya lebih dekat dan sentiasa ingat Allah. Saya ada buat beberapa perancangan untuk bekalan arwah.

"Setakat ini, ada menjual baju t shirt dan notebook arwah di laman sosial dan hasil jualan tersebut dibuat sebagai wakaf," demikianlah kata ibu kepada penyanyi Sandra Dianne, Syakinah Abdullah, 45, yng mengakui semangatnya kini sudah kembali kuat selepas empat bulan berlalu atas berkat doa daripada ahli keluarga dan peminat arwah anak perempuannya.

Syakinah tetap mahu melakukan sesuatu untuk saham akhirat buat Allahyarham anaknya, biarpun Sandra atau nama sebenarnya Alessandra Dianne Ampuria sudah tiada.

Klik untuk gambar besar

Menurut Syakinah yang menetap di Sabah, dia ada menjual baju T dan buku nota di laman sosial dan hasil jualan tersebut disedekahkan kepada pihak tertentu untuk tujuan wakaf.

Dalam pada itu, Syakinah yang ditemui ketika sesi pelancaran video muzik lagu terbaharu arwah anaknya berjudul 'SANDRA' secara maya itu turut memuji individu yang membawa watak sebagai Sandra dengan baik sehingga dia tidak dapat menahan air matanya daripada mengalir disebabkan terbayang arwah anak perempuannya masih ada.

Syakinah juga mengakui dia berasa terkejut apabila mengetahui Sandra sudah menunaikan hasratnya untuk membawa lagu genre R&B soul yang pertama kali dinyanyikan oleh Allahyarham.

"Pertama sekali, saya ucapkan tahniah kepada individu yang membawa watak Sandra dalam video muzik tersebut. Dia berjaya membawa watak arwah dengan baik.

"Lengong badan dan cara dia libas rambut itu seolah-olah memang arwah. Saya tak boleh fokus tempat lain, hanya fokus kepada dia sebab membayangkan arwah masih ada.

"Sebenarnya saya agak terkejut sebab arwah tak pernah nak bawa genre lagu seperti itu. Tapi saya pernah suarakan hasrat untuk arwah bawa lagu genre itu. Tak sangka arwah tunaikan hasrat saya dalam diam," ujarnya.

Sandra yang juga bekas peserta Big Stage 2020 a meninggal dunia pada 11 September lalu selepas enam hari bertarung nyawa di unit rawatan rapi (ICU), Hospital Putrajaya.

Pada 5 September tahun lalu, Allahyarham terbabit dalam kemalangan Lebuh Raya Utara Selatan Hubungan Tengah (Elite) berhampiran Subang Jaya, ketika dalam perjalanan mengikuti latihan konsert minggu keempat Big Stage di Pusat Konvensyen Antarabangsa Putrajaya (PICC).

www.myartis.com / Sumber: mStar & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FITNAH - HANEZ SURAYA SAMAN PEMBANTU PERIBADI

Mendakwa difitnah, Hanez Suraya Abdul Aziz akhirnya memfailkan saman terhadap bekas pembantu peribadinya. Saman tersebut dibuat menerusi Tetuan Harjit Sandhu di pejabat pendaftar Mahkamah Tinggi Kuala Lumpur dan telah menamakan Mohd Fairus Mohd Lazim, 28, sebagai defendan.

Media memperoleh salinan saman itu pada Isnin menerusi peguam Harjit Singh dan Wan Nurliyana Abdul Rahman yang mewakili pelakon itu ketika kes disebut di dalam kamar di hadapan Timbalan Pendaftar Adibah Abdul Kadir.

Hanez dalam pernyataan tuntutannya mendakwa Mohd Fairus telah memfitnah dan mengaibkannya menerusi laman sosial Instagram menerusi akaun 'DashaSultan' dan Twitter menerusi akaun 'Dasha_Sultan pada 30 Sept hingga 15 Oktober tahun lepas.

Mohd Fairus juga didakwa telah memburukkan pelakon itu kepada rakan lain dan sering menghubungi wartawan untuk menceritakan perihal dirinya.

Pelakon itu mendakwa pada 16 Oktober tahun lalu, dia telah menghantar satu salinan surat sebelum tindakan 'Letter of Demand' kepada Mohd Fairus menerusi peguamnya tetapi lelaki itu enggan menandatangani salinan surat itu sebagai bukti penerimaan.

Duta kepada produk kecantikan Aura White itu juga mendakwa surat tersebut, antara lain mengarahkan Mohd Fairus untuk membuat permohonan maaf kepadanya secara terbuka dalam masa 48 jam dari tarikh penerimaan surat tersebut, namun Mohd Fairus  telah memuat naik "tweets" selepas menerima surat itu.

Artis itu mendakwa pada 17 Oktober tahun lepas, Mohd Fairus ada berjumpa dengannya dan menyatakan hasrat untuk memohon maaf dan permohonan maaf itu telah dimuat naik Mohd Fairus di Twitter dan Instagram.

Hanez mendakwa selepas permohonan maaf, dia berpendapat bahawa perkara itu telah selesai, namun pada 19 dan 22 Oktober tahun lepas, Mohd Fairus telah "retweet" semula Twitter daripada akaun yang lain bertujuan untuk memalukannya.

Hanez mendakwa perkataan-perkataan fitnah itu membawa maksud dia merupakan seorang pelakon yang sombong, kedekut, tidak menghormati orang lain, mata duitan, lupa diri, sering bermuka-muka dan tidak berfikiran matang.

Dalam pada itu, Hanez menuntut ganti rugi khas, ganti rugi am, ganti rugi teruk, ganti rugi teladan, kos, faedah, satu injunksi untuk menghalang defendan daripada terus menyebarkan fitnah terhadapnya dan lain-lain perintah yang difikirkan sesuai oleh mahkamah. - Sumber BERNAMA

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


10 GAMBAR - WAJAH 'JELAS' ANAK FARID KAMIL & DIANA DANIELLE

Gambar menarik Farid Kamil dan Diana Danielle yang menampilkan wajah anak lelaki mereka iaitu Muhammad dengan lebih jelas. Mungkin agaknya mereka mendapat ilham tersebut selepas Nurul Wahab turut mendedahkan wajah anaknya baru-baru ini.

Artikel terdahulu:

RAGAM TERKINI FARID KAMIL, DIANA & MUHAMMAD

"In love with this picture of my 2 boys," ujar Diana terhadap dua lelaki kesayangannya iaitu Farid dan Muhammad. [myartis.com]

Klik gambar untuk imej besar...

Sambutan Tahun Baru 2014...

Gambar Muhammad sebelum ini...


AKAD NIKAH: CIUM MULUT, GAUN SEKSI - NORA DANISH DIKECAM & DIKRITIK

Pelakon Nora Danish yang selamat bergelar isteri kepada Nedim Nazri semalam telah menerima kecaman serta kritikan gara-gara bercium mulut dan berpakaian seksi di majlis pernikahan.

Ini kerana bagi mereka, perbuatan ciuman mulut yang berdurasi sedetik lebih di antara Nora dan juga suaminya, tanda luahan rasa cinta dan sayang itu kurang manis apatah lagi ia disaksikan anak-anak mereka sendiri.

Selain ciuman, gaun pengantin Nora turut menarik perhatian ramai apabila pakaian tersebut  kelihatan agak terdedah dan jarang.

Klik untuk gambar besar

Dalam majlis yang diadakan secara sederhana itu, Nora telah tampil dengan gaun pengantin yang menggunakan material nipis, sebahagian tubuhnya hanya ditutupi dengan kain renda.

Lebih panas lagi apabila tersebarnya gambar sisi belakang gaun itu yang menampakkan sebahagian tubuhnya yang hanya dilapisi dengan kain jarang.

Dengan itu, ramai yang berpendapat baju itu tidak menepati ciri-ciri agama Islam dan tidak sesuai untuk majlis akad nikah. Bukan itu sahaja, malah sampai ada yang menyifatkan pasangan ini tidak menghormati Islam.

Bagaimanapun rata-rata peminat berasa kecewa dengan majlis terbabit yang dilihat lebih mengamalkan cara barat setelah lama menantikan pasangan ini naik ke jinjang pelamin.

Malah keseluruhan majlis terbabit juga turut dikritik hebat apabila meja nikah yang diduduki Nedim bersama kadi juga dipenuhi lilin yang dilihat seperti majlis perkahwinan di gereja.

Sebelum ini, pasangan yang yang sama-sama mempunyai seorang anak hasil perkahwinan terdahulu itu asyik kena kritik apabila ke hulur ke hilir bersama tanpa ikatan sah.

Mungkin Nora sendiri menyedari kesannya apabila tampil begitu, namun mungkin juga beliau sudah malas hiraukan kata-kata negatif peminat.

Apa pun, semoga pasangan ini akan terus kekal bahagia dalam meniti hari sebagai pasangan suami isteri. Malah Nora sendiri pernah menyatakan harapan agar perkahwinan kali ini adalah yang terakhir.

Foto: #nenosaysido & @kakitembak_fotografi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"JAWAB BILA DITANYA, SINGLE AMBIL KISAH KAWAN" - SUFIAN

Sebelum ini bapa kepada pelakon Elfira Loy tampil menegur Sufian Suhaimi selain turut menyifatkan penyanyi itu sengaja 'menjaja' kisah putus tunang sebagai satu strategi untuk melariskan lagu barunya.

Bagaimanapun, Sufian ketika ditanya mengenai dakwaan bapa Elfira itu telah menafikan dan menegaskan tindakannya itu bukan untuk mencari publisiti murahan.

Sufian berkata yang dirinya hanya menjawab pertanyaan pihak media sahaja dan malah beliau tidak mahu memanjangkan isu berkenaan.

Menafikan meraih simpati dalam mempromosikan single terbaharu, 'Di Matamu', Sufian memberitahu bahawa lagu berkenaan dicipta sejak setahun lalu dan hanya kebetulan kisah disampaikan dalam karya itu berkait dengan hidupnya.

Klik untuk gambar besar

"Saya hanya menjawab apabila ditanya mengenai kisah putus tunang. Kalau boleh, saya tidak mahu memanjangkan lagi perkara ini. Single baharu ini terhasil selepas saya ambil kisah yang terjadi kepada kawan-kawan," jelasnya.

Redha dengan ketentuan Tuhan, Sufian percaya tali pertunangan bersama Elfira yang putus di tengah jalan adalah cara Tuhan menegurnya untuk mendapat sesuatu yang lebih baik di masa akan datang.

"Semua ini bukan sekadar meraih publisiti daripada kisah putus tunang. Mungkin ini cara Tuhan menegur saya. Ada hikmah yang lebih baik buat saya selepas ini. Insya-Allah," tuturnya.

Terdahulu sebaik sahaja memuatnaik lagu terbarunya, 'Di Matamu' Disember lalu, lagu berkenaan menjadi trending biarpun masih belum dilancarkan. Ramai beranggapan bait lagu tersebut menceritakan kisah perpisahannya dengan Elfira.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SYAMSUL YUSOF AKUI ADA SEBAB BERDIAM DIRI: "SAYA MASIH DALAM PROSES SELESAIKAN KEMELUT RUMAH TANGGA"

"Inilah kehidupan, saya pun pernah berumur belas tahun. Saya pun dah umur berapa sekarang. I am aware of that. Saya bukan lari ke apa cuma saya ambil tindakan untuk berdiam diri, itu yang terbaik, iyalah kerana pihak sana dah keluarkan.

"Saya tidak mahu bila saya cakap nanti menyinggung perasaan isteri, menyinggung perasaan mana-mana pihak. Tapi itulah dia kadang-kadang orang sekarang ini, netizen menganggap, minta maaf saya cakap.

"Tanpa kita sedar menganggap the real life now is for them to watch dan macam makan popcorn. What's next? Apa episod minggu depan? Tapi ini kehidupan sebenar, ini adalah pilihan saya atau siapa sahaja artis yang diberi pilihan, untuk tidak memberikan komen.

"Sudah tentu akan sampai masanya saya akan beritahu. Tak akan saya nak diam sampai ke sudah. Saya tidak begitu. Saya masih dalam proses menyelesaikan masalah kemelut rumah tangga saya. Jadi itulah dia," demikianlah jelas pelakon dan pengarah, Syamsul Yusof yang akui dirinya sebenarnya dalam proses menyelesaikan kemelut rumah tangganya.

Ditemui media usai siaran langsung program Meletop, Syamsul berkata, dia mengambil keputusan untuk berdiam diri kerana tidak mahu menyinggung mana-mana pihak.

Dalam pada itu, Syamsul juga turut menafikan dakwaan netizen yang mengatakan bapa kepada dua anak ini sudah bertunang dengan wanita bernama Ira Kazar yang merupakan anak kepada pelakon veteran Kazar.

"Baru-baru ini pula kata Syamsul dah bertunang, kat mana pula saya bertunang? Hari itu keluar saya dah kahwin pula," ujarnya.

Terdahulu, pada Mei lalu muncul desas-desus mengatakan Syamsul sudah berkahwin senyap-senyap dengan Ira. Terbaharu, pada 21 Jun, isterinya Puteri Sarah telah berkongsi satu tangkap layar yang mendakwa Syamsul telah melangsungkan pertunangan dengan wanita tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAFREEZ ADAM AKUI BELUM TEMUI PENGGANTI, MAHU LEBIH BERHATI-HATI

"Saya belum ada pengganti atau sesiapa di hati," demikialah jelas pelakon Hafreez Adam yang mengakui dia masih solo dan belum ada pengganti selepas pertunangannya dengan pelakon Zara Zya terputus di tengah jalan pada Januari lalu.

Menurut Hafreez, sejak putus tunang dia terlalu sibuk dengan penggambaran drama serta urusan perniagaan miliknya: "Jujur dari sebelum putus tunang pun jadual lakonan saya penuh sehingga sekarang. Jadi saya tak sempat berjumpa dengan sesiapa lebih-lebih lagi kita pun dalam tempoh Perintah Kawalan Pergerakan (PKP). Tambahan pula saya juga sibuk dengan satu lagi cawangan restoran saya di Shah Alam yang baru sahaja dibuka," jelasnya.

Tambah Hafreez lagi, dia tidak serik untuk bercinta lagi cuma akan lebih hati-hati sebelum melangkah ke tahap lebih serius seperti pertunangan: "Saya tak trauma atau apa untuk bercinta lagi, cuma kali ini saya akan lebih hati-hati dan teliti sebelum membawa hubungan itu lebih jauh. Saya rasa, saya perlu mengenali seseorang itu luar dan dalam sebelum melangkah ke peringkat lebih serius," ujarnya.

Klik untuk gambar besar

Hafreez pernah bertunang dengan Zara pada 12 Oktober tahun lalu, namun, ikatan itu hanya bertahan tiga bulan. Pasangan yang berkenalan ketika berganding dalam drama Monalisa pada 2017 itu sepatutnya mendirikan rumah tangga, Oktober depan.

Mengenai perkembangan lain, Hafreez baru sahaja tamat penggambaran drama episod untuk RTM dan kini sedang memberi fokus kepada perniagaan restoran Dinner Cher Kuey Teow Abe yang terletak di Enjoys Corner Desa Melawati dan Shah Alam.

www.myartis.com / Sumber & foto: Astro Gempak & Instagram Hafreez Adam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SILAP KITORANG" - WAWA AKUI ATTAR 'SPEECH DELAY' KERANA GAJET

"Mengenai posting semalam ramai yang tanya Attar ni sebenarnya ada masalah apa. Attar ni speech delay. Umur dah 6 tahun tapi belum lancar sangat lagi bercakap tapi… Alhamdulillah ada peningkatan semenjak Wawa hantar dia pegi OT, speech therapy.

"Untuk yang mengadu anak masih belum bercakap padahal dah 2 tahun+, 3 tahun tu cuba kurangkan gajet. Sebenarnya Attar ni pun lambat sebab suka tengok gajet dulu, silap kitorang. Bila Wawa posting pasal Attar ramai yang DM.

"Rupanya ramai juga ibu-ibu di luar sana yang alami masalah yang sama. Tak apa... Kita doa dan usaha. Usahanya hantar pergi terapi etc dan banyak luangkan masa dengan dia. Good luck mommies," demikian tulis pelakon Wawa Zainal yang mengakui anak sulungnya, Ahmad Fakhruddin Attar, 6, mengalami masalah 'speech delay' atau lambat bercakap kerana terlalu didedahkan dengan gajet.

Bagaimanapun, Wawa memberitahu Attar sudah menunjukkan banyak perubahan selepas dihantar ke kelas terapi. Wawa berkongsi perkara itu kepada pengikutnya menerusi kemas kini terbaru di akaun Instagramnya.

Klik untuk gambar besar

Dalam pada itu, menerusi ruangan komen rata-rata pengikutnya berkongsi dan mengalami pengalaman yang sama dengan dengan Wawa: "Macam anak saya... Alhamdulillah masa umur empat tahun baru boleh bercakap. Atas usaha pergi terapi," komen @arina8083.

"Anak saya pun speech delay juga, umur 6 tahun masih belum boleh bercakap dengan lancar. Level cakap macam budak tiga tahun tapi... Alhamdulillah masuk tahun 1 terus lancar bercakap walaupun masih pelat dan pandai membaca. Dua tahun juga pergi speech therapy. Insya-Allah bulan 10 ni dah boleh discharge," kongsi @baby_arema

Sebelum ini, isteri kepada aktor Aeril Zafrel itu pernah meluahkan rasa bimbang apabila Attar masih belum boleh bercakap walaupun usia anak lelakinya itu sudah mencecah empat tahun. Untuk makluman, Aeril dan Wawa telah mendirikan rumah tangga pada tahun 2012 dan dikurniakan dua orang cahaya mata, Ahmad Fakhruddin Attar dan Hayla Maghfiratul Adzkiyaa. Manakala untuk perkembangan terbaru pula, Wawa kini sedang hamil anak ketiga.

www.myartis.com / Sumber & foto: Astro Gempak & Instagram Wawa Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZOEY BAKAL KAHWIN DENGAN ZARINA?: "ADA SUKA & TIDAK SUKA"

"Kahwin, Insya-Allah. Namun, dalam suasana dan keadaan negara sekarang kena tengok dulu macam mana," itulah kata pelakon dan ahli perniagaan Zoey Rahman menerusi sesi siaran langsung di Instagram, semalam, dimana dia seolah-olah memberi bayangan mahu membawa hubungannya dengan pelakon sensasi Zarina Anjoulie ke fasa lebih serius iaitu perkahwinan.

Sejak kebelakangan ini, pasangan ini dilihat semakin terbuka bercakap mengenai hubungan yang terjalin antara mereka. Ia selepas ada peminat yang menyarankan supaya Zoey dan Zarina berkahwin kerana suka melihat keserasian dan kemesraan mereka.

Zoey ketika dihubungi memberitahu, dia berterima kasih kepada peminat yang sentiasa mendoakan yang baik-baik buat dirinya dan Zarina.

"Saya sedar, ada suka dan tidak suka. Ia pandangan masing-masing. Saya tidak boleh puaskan hati semua. Bagi yang suka dan sentiasa mendoakan yang baik-baik, terima kasih banyak. Saya juga sentiasa mahukan yang baik-baik saja dalam kehidupan ini termasuk apa juga yang dirancang.

Klik untuk gambar besar

"Kalau ditanya saya soal kahwin, pada usia sekarang sudah selayaknya saya berkahwin. Tapi, mungkin belum ada jodoh. Siapa tahu mungkin ada di antara doa peminat yang dimakbulkan Allah. Jadi, saya harap doakan yang baik-baik saja," ujarnya.

Sementara itu, menerusi petikan video sesi siaran langsung Zarina yang dimuat naik pengguna akaun di aplikasi TikTok, pelakon drama 'Anak Pontianak' itu berkongsi Zoey seorang yang baik dan tidak berkira.

"Jangan bandingkan Zoey dengan bekas saya (bekas suami). Setiap kali kalau kami keluar bersama, dia yang bayar. Tak pernah sekali minta duit saya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HAPPY ANNIVERSARY TO US MY LOVE..." - ELFIRA LOY

"Happy Anniversary to us my love, I love you too! #oneyearanniversary. To my beloved husband, thank you for making ny 2019 the best year ever. From menikahi saya, menjadi imam saya, memaksa saya makan ubat sehingga sorok dalam ice cream demi anak kita. Bawak saya pergi Umrah pertama kita, menjadi bahan jenaka saya tengok awak feeling-feeling (the other side of Faris yang korang tak nampak).

"Terima kasih jugak layan semua cravings saya, yang paling saya suka semua midnight snacks yang awak buat, maggi, roti planta gula & blended milo omg sooo sedap. Dan gambar selepas itu, itu selepas Faris gelak gelakkan El punya morning sickness dia pulak dapat. Serious kesian waktu tu hahahahha.

"Terima kasih sebab kerja keras untuk keluarga kita & menjadi Ayah yang lejen untuk anak kita. Happy Anniversary again," demikian tulis pelakon Elfira Loy yang menyambut ulang tahun perkahwinan pertama bersama suaminya, Muhammad Faris Khairol Anuar semalam (1 Januari).

Klik untuk gambar besar

Berita gembira itu dikongsi Elfira menerusi sebuah entri di akaun Instagram miliknya buat tatapan ramai. Perkongsian itu mendapat perhatian dari para pengikut Elfira di ruangan komen. Rata-rata mereka mengucapkan selamat ulang tahun dan mendoakan kesejahteraan buat Elfira dan Faris.

Terdahulu, Elfira atau nama penuhnya Nurul Elfira Loy Ahmad Sabri dan Faris mendirikan rumah tangga pada 1 Januari 2019. Hasil perkahwinan itu, pasangan ini dikurniakan seorang cahaya mata, Muhammad Rayyan Khalaf pada 1 Oktober lalu.

www.myartis.com / Sumber & foto: Harian Metro & Instagram Elfira Loy, Muhammad Faris Khairol Anuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TWEET: AZWAN ALI 'KECUT PERUT' SAMPAI NANGIS?

Gara-gara mulut celupar mengata darah daging sendiri dengan ugutan berbunyi, ‘Salam, Let’s cekup jugak si BETINA NERAKA Ummi kasi REJAM hidup-hidup! Bako mayat dia’ dalam twitter, Azwan Ali disoal siasat polis berhubung perkara itu. Semuanya disebabkan Ummi Hafilda membuat laporan polis sebaik membaca ugutan tersebut kerana merasakan ia berbaur ancaman yang melibatkan nyawa.

Hanya beberapa jam selepas itu, Azwan Ali telah membuat satu sidang akhbar bagi menjelaskan kekeliruan itu. Katanya: “Negara bakal kehilangan seorang pengkritik hebat yang menentang usaha Ummi Hafilda membongkar perilaku salah seorang adik beradik saya iaitu Timbalan Presiden PKR, Azmin Ali setelah saya mengambil keputusan untuk berbaik semula demi menjaga maruah keluarga.”

Klik untuk imej besar...

Terdahulu, Azwan turut menyatakan yang dia akan menghentikan komen di twitter mengenai politik negara.

“Saya akan menghentikan tweet mengenai politik. Saya turut meminta maaf kepada Tun Mahathir, Ummi Hafilda dan mana-mana pihak dalam akaun sosial,” ujar Azwan dipetik sebagai berkata.

Dalam sidang media itu juga, Azwan dan adiknya Ummi bersetuju untuk berdamai demi kebaikan keluarga. Dan ketika meluahkan perkara itu, kelihatan Azwan menitiskan airmata tanda kekesalan di hatinya.

Melihat perkembangan tersebut, dapatlah kita simpulkan bahawa Azwan bukanlah pejuang sebenar sebagaimana abangnya Azmin. Semuanya terbukti apabila Azwan ditahan polis untuk membantu siasatan selepas Umi membuat laporan... dia seolah 'kecut perut' dan berhenti 'melalak'!!

Foto kredit : Minda hijrah


BERMESRA ANTARA SATU SAMA LAIN - RUHAINIES & ZUL ARIFFIN DIDAKWA SUDAH KAHWIN SECARA SENYAP?

Baru-baru ini tular video memaparkan aksi mesra aktres Ruhainies dengan aktor berbadan sasa, Zul Ariffin dan ia bukan kali pertama diperkatakan. Menerusi video yang dikongsikan seorang pengguna TikTok, terlihat momen dimana Zul memegang lengan Ruhainies dan seolah berbisik sesuatu sebelum berlalu pergi.

Difahamkan Ruhainies dan Zul Ariffin menghadiri majlis Ralph Lauren, kedua-dua mereka sedang sibuk bergambar dengan peminat. Video tular itu mendapat pelbagai reaksi daripada netizen dan ada yang membuat spekulasi kedua pelakon itu sudah berkahwin selepas melihat keakraban mereka seperti pasangan suami isteri apatah lagi dilihat sangat mesra.

"Diorang sebenarnya dah kahwin senyap-senyap, diorang dah rancang kita yang lalai. Positif sahaja la.. diorang sudah nikah.. tak mahu heboh-heboh, masih banyak kontrak belum habis.. nanti kena saman," tulis seorang pengguna TikTok.

Hujung tahun lalu, Kelab Peminat Zul Ariffin (ZAFC) tampil menyangkal dakwaan bahawa pelakon berbadan sasa itu sudah mendirikan rumah tangga dengan seorang selebriti wanita.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - AIDIL ZAFUAN KINI SAH SUAMI ZAREMA ZAINAL

Akhirnya, Aidil Zafuan sah menjadi suami kepada Zarema Zainal dengan hanya sekali lafaz dalam majlis pernikahan serba sederhana hari ini.

Tahniah diucapkan. Semoga rumahtangga yang dibina kekal hingga ke akhir hayat hendaknya. Amin.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"NIAT BAGI ZARINA MINUM... TAPI DIA MURAH HATI SHARE..." - FOUZIAH GOUS

Pelakon dan usahawan Datin Fouziah Gous menerusi satu entri yang di laman Instagram telah mendedahkan sikap rakan selebritinya, Zarina Anjoulie Lavocah. Fouziah yang mengusahakan perniagaan minuman kesihatan sarang burung jenama FG Walet memuji keperibadian Zarina menerusi sebuah entri yang dimuatnaik di laman Instagram miliknya beberapa hari lalu.

"I'm lost of words! To be honest niat bagi @fgwalet pada @anjoulielavocah1 adalah untuk dia minum and charge her energy during charity work. Bukan untuk buat review or minta bagi pada orang lain! Tapi dia pula murah hati share dengan orang lain! Masya-Allah hanya Allah sahaja balas jasa you ni," tulisnya.

Dalam pada itu, Fouziah juga berharap agar urusan Zarina dipermudahkan oleh Allah: "Alhamdulillah thanks @anjoulielavocah1 for your time and effort I really appreciate, especially during MCO ni tolong ramai orang. Alhamdulillah semoga Allah memberi rezeki yang tidak putus dan permudahkan segalanya. Amin ya rabbil alamin," kata Fouziah lagi.

Di ruangan komen, rata-rata memuji sikap Zarina yang bermurah hati dan mementingkan kebajikan orang lain. Peminat juga memuji usaha Fouziah yang mahu membantu Zarina meneruskan aktiviti baiknya itu.

Klik untuk gambar besar

www.myartis.com / Sumber & foto: Astro Gempak, Instagram Fouziah Gous & Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK VIDEO ANAK BAWA WATAK 'WEDNESDAY', PILIHAN LAGU  DITEGUR - WAWA ZAINAL BENGANG BABITKAN SOAL SYURGA & NERAKA

"Kita dah tegur nak terima atau tidak, terpulang. Neraka sentiasa menerima manusia yang jahil. Semoga tabah di antara kamu yang baca komen ini jika tempat kamu di neraka. Kalau kita jauh dari ajaran Islam, neraka lah tempat kita.

"Jadi neraka lah tempat untuk orang seperti itu. Neraka!," komen seorang individu yang tampil menegur tindakan pelakon Wawa Zainal memuat naik video anak perempuannya yang membawa watak Wednesday Addams sambil menari di laman sosial sebelum ini, selain memberitahu neraka sentiasa menerima manusia yang jahil.

Komen individu tersebut telah membuatkan isteri kepada pelakon Aeril Zafrel itu bengang apabila bercakap soal syurga dan neraka. Wawa berkata, dia terkilan apabila pihak berkenaan sewenang-wenangnya menjatuhkan hukum selain peminat yang menyokongnya akan masuk ke neraka kelak.

Klik untuk gambar besar

Menerusi perkongsian di Instastory, Wawa atau nama sebenarnya Nur Hawa Zainal Abidin, 31, menganggap komen diberikan individu berkenaan seolah-olah dirinya sahaja yang layak masuk ke syurga.

"Pulak dah. Ya lah kau seorang je ahli syurga. Takut lah dengan netizen sekarang. Siap tentukan syurga ke neraka," tulis ibu kepada empat cahaya mata itu.

  ________ IKLAN ________ PAYDAY SALE 25 DISEMBER KEMBALI LAGI, JOM INTAI & BOOKING - - Dapatkan barangan mahal seperti telefon Vivo (RM889), Vacuum (RM999), Air Fryer (RM399) & banyak lagi dengan harga RM25 je. Malah banyak lagi potongan diskaun KAW KAW dalam jualan Payday Shopee 25 Disember ini.Untuk info, Min masa Payday sale 25/11 dapat bantal besar & padu (RM189) dengan harga RM25 je. Sib baik Min booking awal & klik pantas sebaik jam 12 malam.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


APA PUN TERJADI TERMASUK BANJIR - YANTZEN ENGGAN PINDAH, KERANA SAYANGKAN RUMAHNYA

Penyanyi rock, Yantzen yang berdepan dengan situasi banjir sehingga kediamannya rosak teruk apabila paras air mencecah bumbung, Jumaat lalu, sudah pulang untuk memulakan kerja pembersihan dan merancang mahu kembali ke rumah tersebut.

Ini kerana kata Yantzen yang tinggal bersendirian di Taman Sungai Serai Tambahan, Batu 12, Hulu Langat, dia terlalu sayang akan rumahnya itu. Ujar Yantzen, biar apa pun terjadi, dia tetap mahu terus duduk disitu.

"Biar apa pun terjadi kepada rumah ini, saya mahu terus duduk sini kerana sayangkannya. Minta maaf, saya kurang ingat bila saya pulang ke rumah. Apa yang saya ingat, banjir terjadi, Jumaat lalu, petangnya air semakin dekat dengan rumah dan pada sebelah malam, saya tidur di atas bumbung.

Klik untuk gambar besar

"Keesokannya, Angkatan Tentera Malaysia (ATM) datang menyelamat. Sekarang saya sudah pulang ke rumah dan mulakan kerja pembersihan sambil dibantu anak, kawan-kawan dan jiran.

"Boleh dikatakan 90 peratus barang di rumah saya ditenggelami air dan rosak. Saya terima keadaan rumah saya. Bagaimana yang ditunjukkan keadaan rumah saya, begitulah saya menerimanya," katanya.

Sebelum ini, Yantzen, 63, bermalam di bumbung rumah, dipindahkan ke Pusat Penempatan Sementara (PPS) di Sekolah Kebangsaan Sungai Serai (SKSS), Hulu Langat sebaik diselamatkan anggota ATM.

Berada di PPS SKSS selama dua malam, bekas vokalis kumpulan May ini merakamkan penghargaan kepada rakan, jiran dan wakil agensi kerajaan yang membantu membersihkan kediamannya.

"Alhamdulillah, selepas dua malam tidur di PPS, saya dimaklumkan jalan ke rumah sudah boleh digunakan apabila air surut. Sebelum dibersihkan, semua bilik ditenggelami air.

"Sekarang saya sudah boleh tidur di rumah kerana sudah bersih. Bekalan air dan elektrik beransur-ansur pulih. Hari ini, saya berada di Terengganu kerana menjalankan kerja amal. Saya akan pulang petang esok," tuturnya yang yang popular dengan lagu 'Insan'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


85 GAMBAR - HARI LAHIR ANAK JOHAN & OZLYNN YANG HAPPENING

Happening gila!!!

Demikian halnya dengan hari lahir Ahmad Sodiq Hanania yang ke-6, anak Johan dan Ozlynn yang diadakan baru-baru ini di KLCC dengan bertemakan camping.

Memang meriah sungguh sambutan hari lahir anak mereka. Tengok sahaja tetamu yang hadir. Daripada rakan-rakan artis sampailah ke peminat-peminat tegar Johan dan Ozlynn.

Seperti biasa, Johan dan Ozlynn tidak mengharapkan hadiah daripada peminat tetapi pasangan ini bermurah hati memberikan hadiah kepada tetamu yang hadir.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RAIH PENDAPATAN RM1 JUTA - IMAN TROYE TOLAK TANGGAPAN SUDAH BERGELAR JUTAWAN

Berjaya meraih 4X Platinum bersamaan RM1 juta membabitkan 'talent management revenue' termasuk persembahan dalam lagu 'Teman' dan 'Pejam Celik Hari Raya', penyanyi Iman Troye atau nama sebenarnya Siti Nur Iman Alyssa Sahabudin, 19, bagaimanapun menolak tanggapan orang ramai mengatakan sudah bergelar jutawan atas apa yang dicapai itu.

"Kalau orang anggap saya jutawan berdasarkan jumlah pendapatan itu, bagi saya tidak. Apa yang saya nak utamakan dalam industri ini bukan pendapatan. Tapi, saya nak lebih fokus dan kukuhkan nama dalam industri. Kalau diikutkan saya masih merangkak lagi. Sebolehnya, saya nak orang pandang saya berlari pula selepas ini.

"Malah, banyak lagi yang saya kena terokai. Sejujurnya, saya takut apabila berada pada tahap sekarang, sebab tak tahu lagi apa pandangan orang sebenarnya terhadap saya. Betul saya ada banyak buat silap. Memang manusia buat silap. Tapi, saya buat terbaik untuk belajar daripada kesilapan dan menjadikan ia lebih baik," katanya.

Klik untuk gambar besar

Dalam masa sama, Iman juga melahirkan rasa teruja apabila single baharunya, 'Nang' berjaya mencapai lebih satu juta tontonan selepas dilancarkan secara rasmi pada 15 Oktober lalu. Selain itu, video muzik lagu itu turut berada di kedudukan kelima carta 'trending' YouTube dan Top 10 di aplikasi muzik Spotify.

Single yang menggabungkan genre pop dan klasik itu adalah hasil ciptaan Ezra Kong dan A Ramlee. Single ini juga terbitan XO House Sdn Bhd dengan kerjasama Universal Music Malaysia sebagai pengedar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - PERKAHWINAN ADILA, ANAK ZAITON MOHD JIWA

Gambar perkahwinan Zetty Adila Datuk Ramly, 27, dengan Dziya Syazwan Datuk Mahmud Fauzi, 29, yang diaturkan oleh keluarga. Meskipun bertunang pada 17 Ogos 2013, namun perkahwinan telah dipercepatkan pada tahun baru (1 januari 2014) di Hotel Shangri La Kuala Lumpur.

Untuk info, Adila adalah anak bongsu kepada penerbit drama, Datin Zaiton Mohd Jiwa. Turut hadir ke majlis itu ialah Datuk Seri Khalid Mohd Jiwa dan Datuk Siti Nurhaliza Tarudin.

Klik gambar untuk imej besar...

Majlis perkahwinan turut dimeriahkan dengan kehadiran beberapa artis popular seperti Ann Abdullah, Rozie Rashid, Black Mentor dan ramai lagi.

"Alhamdulillah saya semakin bahagia. Kami masih menyesuaikan diri sebagai suami isteri, namun apa yang boleh dikatakan, suami seorang yang sangat menyenangkan. Siapa sangka kami akhirnya disatukan kerana kami kenal dari kecil disebabkan ibu bapa kami kenalan lama.

"Kami tak pernah rapat sehingga berjumpa semula di hospital sewaktu suami melawat pak cik saya. Sejak itu, kami kerap berhubung dan Alhamdulillah kini sudah selamat bergelar suami isteri," katanya yang turut bertugas sebagai Penerbit Eksekutif di syarikat ibunya iaitu Global Station.

Sementara bagi ibunya Zaiton, dia gembira kerana Adila menerima jodoh yang diaturkan oleh keluarga. Menurutnya, mereka sudah kenal dari kecil, tapi terpisah kerana Dziya Syazwan melanjutkan pelajaran di Melbourne, Australia.

"Mereka sebenarnya kerap juga berjumpa di majlis kenduri kendara dan majlis hari raya, tapi tiada apa-apa perasaan. Akhirnya keluarga menantu buka mulut bercadang menjodohkan mereka berdua dan saya bersetuju kerana ini idea yang baik.

"Tambah lagi kedua-dua mereka masih solo. Dari situ, mereka seterusnya berkawan untuk proses mengenali hati budi dan syukurlah kedua-duanya kini bergelar suami isteri," kata Zaiton yang bakal mengadakan majlis resepsi anaknya di hotel sama pada 11 Januari ini.


NAFI RAIH SIMPATI - BELL AKUI DIALOG TAK PERNAH MENANG ANUGERAH ITU SEKADAR SUKA-SUKA

"Awalnya, saya cuma lontarkan dialog itu sekadar suka-suka sewaktu raptai dan sebenarnya segan nak sebut hal sebegitu tapi Ajak dan Ropie suka. Sewaktu nak naik pentas pada Jumaat lalu pun, saya masih cuba cadangkan idea 'plot twist' lain namun mereka nak saya teruskan juga.

"Sejujurnya saya sangat risau dialog itu jadi serius dan tak dapat diterima. Saya takut nanti ada pula yang menyampah, nampak seperti lapar perhatian, dan nak meraih undi namun tak sangka ia berjaya (menyentuh ramai) pula.

"Saya tak pernah fikir mahu meraih simpati pun. Cuma, saya berniat membantu kumpulan Tobat tunjukkan kebolehan kami juga dan mampu bersaing dengan peserta handal lain serta berharap dapat mara ke pentas akhir," kata pelakon dan pelawak Bell Ngasri, 41.

Dialog Bell berhubung dia tidak pernah terima sebarang anugerah pun sepanjang kerjaya sewaktu skesta Tobat untuk minggu kelapan Maharaja Lawak Mega 2021 (MLM2021), baru-baru ini, jelas mengundang rasa sedih ramai selain menzahirkan kata-kata semangat buatnya untuk terus berjuang sebagai anak seni.

Bell atau nama sebenarnya Ngasrizal Ngasri tidak menyangka bahawa ramai tersentuh dengan dialognya itu, selain berkata dia tidak berniat langsung ingin meraih simpati, bahkan sebenarnya beberapa kali mahu menukar dialog berkenaan namun dihalang ahli kumpulan lain iaitu Ajak dan Ropie.

Klik untuk gambar besar

Bell mengakui, dia merasa kerdil apabila bertanding di MLM2021 apalagi gandingannya Ajak dan Ropie sendiri yang masing-masing memiliki pencapaian hebat sebelum ini di dalam pertandingan itu.

"Jujur, ada sedikit beban untuk saya bersama nama-nama besar seperti mereka dalam MLM2021. Walaupun sudah berzaman saya berada dalam bidang ini sejak kanak-kanak, tahap saya mungkin jauh lebih bawah daripada mereka.

"Saya tak pernah rasa diri berada di tahap lebih tinggi berbanding mereka. Itu pentas mereka dan saya cuma turut serta berkongsi. Yang saya idamkan tidak lain untuk dapat memijak pentas akhir di mana saya belum berpeluang berbuat demikian.

"Minggu kelapan yang juga suku akhir itulah paling jauh saya pernah pergi setakat ini. Dialog yang saya ucapkan itu sebenarnya sebagai tanda terima kasih kepada rakan kumpulan kerana tolong bawa saya bersama," ujarnya lagi.

Sumber : Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAZAMA MASIH TUNGGU KEKASIH 'TERBUKA HATI' PELUK ISLAM

Tiada paksaan dalam Islam!

Demikianlah maksud yang mahu disampaikan oleh Hazama AF9 atau nama sebenarnya Hazama Ahmad Azmi mengenai kekasihnya Genervie Kam (Gen), yang masih belum memeluk Islam.

Malah hingga saat ini, Hazama masih berhadap agar Gen mendapat hidayah daripada Allah SWT.

"Cita-cita saya memanglah nak berkahwin, namun semua sedia maklum yang dia bukan berasal dari agama yang sama. Jadi tanggungjawab saya berat dan perlukan masa untuk yakinkan semua orang.

"Disebabkan faktor tersebut, saya sebagai orang Islam tidak mahu memaksa dia untuk memeluk agama kita dan biarlah Allah sahaja yang dapat membuka pintu hatinya. Bila sudah terbuka nanti saya pasti akan berkahwin juga," ujar Hazama ketika ditemui media di Bukit Kiara, Kuala Lumpur, semalam

Bersabarlah Hazama, takkan lari gunung dikejar jika niat kita memang ikhlas. Tak gitu?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELAMAT NIKAH - HAFIZ SUIP KINI SUAMI NUREFFY

Akhirnya dengan sekali lafaz, Hafiz Suip, 26, sah bergelar suami kepada Nureffy Jasreel Abdullah, 23, sekitar jam 10.30 pagi tadi.

Pasangan ini dinikahkan oleh Ustaz Kasdinata Haji Fauzi di kediaman pengantin perempuan di Taman Matang Jaya, Kuching, Sarawak.

Nureffy telah menerima mas kahwin sebanyak RM120 dalam majlis yang dihadiri ahli keluarga, saudara rapat dan rakan baik penyanyi yang popular dengan lagu Awan Nano iaitu Akim Ahmad.

Terdahulu, pasangan ini telah mengikat tali pertunangan pada 27 Februari 2015 di sebuah hotel di Kuching.

Tahniah diucapkan!

Sumber: HLive & BH
Foto: Hafiz IG, Nureffy IG & hafizeffywedding2016

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU GAMBAR BOGEL: ELLA NASIHAT TASHA SHILA BUAT LAPORAN POLIS

Berikutan dari penyembaran gambar selfie separuh bogel yang dikatakan mirip Tasha Shilla yang tersebar di media sosial minggu lalu, sehingga kini Tasha masih belum memberi kenyataan berhubung perkara itu biarpun dikecam hebat daripada pelbagai pihak.

Ratu rock negara, Ella, 48, yang pernah lalui perkara sama memberi nasihat buat pelakon tersebut.

Ella berkata perkara itu sangat serius dan jika ia merupakan fitnah, pelakon tersebut perlu membuat laporan polis dengan segera.

Klik gambar untuk size besar

"Benda itu sangat mengaibkan. Kalau benda itu salah, buat saja laporan polis kerana itu jalan yang terbaik. Tasha jangan risau kalau betul gambar itu satu fitnah. Saya percaya awak akan menerima ganjaran yang lebih besar dari itu," ujarnya dipetik sebagai berkata.

Pada 2007 Ella dan kakaknya, Jojie pernah melalui detik hitam selepas satu video kelakuan sumbang kononnya dilakukan di atas kapal dikatakan milik mereka berdua tersebar.

Kes tersebut kemudiannya dilaporkan kepada pihak polis dan individu bertanggungjawab melakukan video itu telah pun dikenakan hukuman.

Sementara itu, Jojie, 50, turut memberikan kata-kata semangat buat Tasha dan berharap aktres itu tabah mengharungi dugaan tersebut.

"Tasha tabahkan hati dan jika gambar itu bukan milik awak, tidak perlu risau serta banyakkan doa kepada Allah. Dulu kami ada buat laporan polis dan mereka cari sampai ke lubang cacing. Polis berjaya menahan individu terbabit tetapi kami tidak mahu sebarkan kerana akan mengaibkan dia pula. Hanya Allah yang dapat membalas.

"Nasihat Ella dan Jojie itu ada betulnya, jika Tasha Shila terus menyepikan diri dan enggan melakukan sebarang tindakan atas isu ini pasti ia akan terus berpanjangan. Kalau diri anda tidak salah terus laporkan pada pihak polis tidak perlu lagi tunggu lama-lama," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RISTEENA BIDAS NETIZEN: "ITU MOMEN HIDUP SAYA, TIDAK KENA MENGENA DENGAN SESIAPA"

Sebelum ini, pelakon Risteena, 31, telah berkongsi kisah dimana tunangnya, pelakon Isa Khan, 27, seorang yang cepat panik dan menyangka Risteena diculik atau diragut apabila tidak menjawab panggilan dan membalas mesej di aplikasi WhatsApp kira-kira setengah jam. Dek kerana kerisauan tersebut ia telah membuatkan Isa segera datang ke rumah tunang kesayangannya itu bagi melihat keadaannya.

Bagaimanapun, kisah yang dikongsi Risteena atau nama penuhnya Nur Risteena Munim di Instagramnya itu mendapat kecaman warganet yang tidak berpuas hati, malah ada yang nak termuntah mendengarnya. Bengang dengan komen tersebut, pelakon yang mencipta populariti menerusi drama, 'Playboy Itu Suami Aku' itu menegaskan yang dia berhak untuk berkongsi apa saja selagi tidak memburukkan orang lain.

"Saya kongsi dekat media sosial saya tak kacau orang lain pun. Memang platform itu untuk dikongsi pasal kehidupan, kerjaya, keluarga dan tunang saya. Yang saya tak faham orang yang tak mengikuti yang sakit hati dengan posting saya. Bagi saya, selagi tak kongsi perkara yang menggangu, burukkan orang lain, kacau laki orang ke takpa. Kalau buat memang patut dikecam.

Klik untuk gambar besar

"Tapi saya buat hal sendiri pun orang kecam, tak faham la. Saya takda pun kongsi kat tempat lain selain media sosial sendiri.  Semua orang ada hak masing-masing apa yang dia nak kongsi. Malah bebas untuk muatnaik apa saja kat halaman sendiri.

"Kenapa saya ada benda tertentu sahaja boleh dikongsikan. Itu sekadar perkongsian untuk saya ingati momen tu dalam hidup saya, tidak ada langsung kena mengena dengan sesiapa pun. Manusia tidak sempurna tapi saya tak sangka ada manusia yang sehingga tahap mendoakan dan bercakap perkara yang tidak baik.

"Padahal saya tak pernah kenal mereka, tak kacau dan tak pernah burukkan pun. Jadi dari situ saya mengenali pelbagai jenis manusia yang ada zaman sekarang. Yang mungkin saya tak tahu dan tak pernah nampak. Isa memang seorang yang ambik berat pasal saya. Malah seluruh keluarga dia dan keluarga saya. Begitu juga dengan saya. Sama jugak.

"Saya balik lewat malam haritu, dan dia risau sekiranya ada apa-apa terjadi memandangkan kereta tak banyak atas jalan. Dia risau saya mengantuk ke apa. Bagi saya risau macam tu normal. Siapa pun akan timbul perasaan macam tu kalau melibatkan orang yang kita sayang atau keluarga kita. Kalau orang tak risau tu yang tak normal," kata kakak kepada pelakon Ruhainies itu.

Memang beruntunglah Risteena mempunyai Isa yang sangat ambil berat pasal dia. Apa-apa pun, semoga hubungan pasangan sejoli ini sampai ke jinjang pelamin agar tiada lagi isu kecam mengecam mengenai hubungan mereka ini. Betul tak?

www.myartis.com / Sumber & foto: Astro Gempak & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA DIRAIKAN SELEPAS SETAHUN NIKAH ONLINE - YANA ALYAHYA AKUI BANYAK KALI NAK 'GIVE UP'

"Jad dan saya bernikah secara online tahun lalu ketika perintah kawalan pergerakan (PKP) kedua diumumkan. Semua persiapan seperti door gift, lokasi sudah pun disahkan tapi disebabkan lockdown, semua benda tertunda.

"Saya tak tipu, banyak kali dah saya putus asa... tak payah buat resepsi, tapi keluarga yang mahu adakan juga dan saya bersyukur mereka tetap teruskannya," ujar pelakon filem 'Mukhsin', Yana Alyahya yang akhirnya diraikan dalam sebuah majlis resepsi perkahwinannya dengan suami, Jad Hanif Jimmy selepas setahun mereka diijabkabulkan dalam satu acara pernikahan secara atas talian.

Kata Yana atau nama sebenarnya Sharifah Aryana Syed Zainal Rashid Alyahya, 26, dia hampir putus asa untuk mengadakan majlis persandingan itu namun bersyukur kerana akhirnya ia tetap diakan oleh keluarganya.

Klik untuk gambar besar

Adik kepada pelakon Sharifah Amani dan Sharifah Aleya itu berkongsi perkara tersebut di akaun Instagram miliknya. Menerusi perkongsian itu, dia memuat naik fotonya bersama suami lengkap dengan busana putih di majlis persandingannya.

Tambah Yana, dia bukan seorang yang pentingkan kemewahan, apa yang penting di hari persandingannya adalah semua yang hadir gembira dengan makanan yang disediakan.

"Saya bukan seorang yang mewah dan suka barang yang mahal dalam hidup ini. Apa yang penting tetamu yang saya sayangi gembira dengan makanan yang disediakan.

"Saya harap saya dapat adakan majlis yang lebih besar untuk menjemput lebih ramai tetamu tapi semuanya telah ditentukan oleh Allah SWT.

"At the end of the day, I walked down the aisle holding the hands ofthe man of my dreams and had all the important people in my life cheer me on. Alhamdulilahhhh," tulisnya lagi.

Untuk makluman, pasangan ini bernikah pada Januari 2021. Ia berlangsung di kediaman keluarga pelakon itu turut disertai ahli keluarga pengantin lelaki secara atas talian yang menetap di Kuching, Sarawak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN SYAFIE NASWIP DENGAN AISHAH AZMAN DIRESTUI KELUARGA

"Alhamdulillah keluarga kedua belah pihak merestui hubungan kami malah Syafie juga sangat rapat dengan ibu saya. Pasal kahwin... Tiada perancangan dalam masa terdekat walaupun sudah tiga tahun bercinta.

"Insya-Allah kalau ada jodoh pasti tidak ke mana," kata pelakon Aishah Azman yang memberitahu mereka juga sudah bertemu dengan keluarga masing-masing untuk merapatkan silaturahim.

Pun begitu kata Aishah, buat masa ini mereka belum bercadang untuk melangsungkan perkahwinan dan meletakkan soal itu kepada jodoh apabila tiba masa yang sesuai.

Percintaan di antara pelakon Syafie Naswip dan Aishah bukan lagi rahsia malah hubungan itu sudah berlangsung sejak tiga tahun lalu.

Klik untuk gambar besar

Dalam pada itu, Aishah berkata, dia berkenalan dengan Syafie sebelum dia bergelar seorang pelakon dan senang dengan sikap teman lelakinya itu yang disifatkan sebagai berani dan baik hati.

"Syafie seorang yang baik hati tetapi paling penting saya selesa berada di sampingnya. Saya tertarik kepadanya kerana sikapnya yang berani dan serius menambat hati saya," ujarnya.

Bercakap mengenai perkembangan terbaharu, Aishah berkata, dia teruja dengan peranannya dalam drama 'Isteri Dalam Sangkar' yang memegang watak antagonis.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH SUDAH FAILKAN CERAI - SHILA AMZAH AKUI TAK SELESA PULANG, SUAMI MASIH DI RUMAH

"I always keep a happy face.. People don't know my struggle.. And I'm struggling my hardest right now.. Dah dua bulan Sha keluar dari rumah dgn Seth tumpang dirumah mak abah di Langat..

"Sha dah file cerai.. but unfortunately still on going process sbb dia decide nak prolong benda ni.. Cuma bila dah jadi macamni, Sha dah tak boleh nak sabar lagi sbb Sha pun trying my hardest to survive and jaga hati dan nama baik semua org..

"Skrg bila tengok rumah di Langat dah jadi macam ni.. rasa sedih sgt, sebelum ni tumpang berteduh kat rumah mak abah.. tapi skrg kita semua pula hilang tempat berteduh, skrg kita semua tumpang rumah Aunty Sha..

Klik untuk gambar besar

"Sha ada rumah kat Cyber pun tak selesa nak balik Sebab si dia masih berada di rumah Sha. Seth tak selesa.. Sha pun tak selesa.. kesian satu family Sha duduk dalam satu bilik buat sementara waktu.. how I wish I can go back to my Cyber house.. boleh lah return the favour dekat my parents 💔.

"Doakan Sha and family ya 🙏🏼. Allahuakhbar! Dugaan demi dugaan 😭," demikianlah tulis penyanyi Shila Amzah menerusi Instagram miliknya sebentar tadi dimana dia memaklumkan sudah menfailkan cerai dan perkara tersebut ternyata mengejutkan ramai pihak.

Untuk makluman, Shila mendirikan rumah tangga dengan Haris Idraki Elias pada April 2018. Pasangan itu dikurniakan seorang cahaya mata lelaki, Seth Uwais kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI KINI HAMIL 6 BULAN - ARIFF BAHRAN LUAH RASA SYUKUR BAKAL JADI AYAH

"Been waiting for the right time to share this lovely news to all my friends. Alhamdulillah dan InshaAllah, jika ada rezeki dan tiada aral melintang, Bahran akan jadi seorang ayah. Kinda Nervous & also thrilled at the same time 😌.

"Sekarang dah di hujung second trimester (24 minggu 5 hari). Tiada alahan, tiada morning sickness, semoga urusan wife bahran terus dipermudahkan. Doakan my wife & baby sihat dan selamat sehingga bersalin 🤲🏻," demikian tulis penyanyi Ariff Bahran yang berkongsi berita gembira apabila isterinya, Amirah Syazwani Mohd Ridzuan disahkan hamil dan kini kandungannya sudah mencecah enam bulan.

Bahran berkata, dia sudah lama menantikan waktu yang tepat untuk berkongsi berita gembira itu kepada orang ramai. Menurut Bahran, dia bersyukur kerana isterinya tidak mengalami sebarang alahan teruk dan berharap urusan bersalin dipermudahkan.

Untuk makluman, Bahran dan Amirah berkahwin pada 3 September lalu di Jabatan Agama Islam Selangor (JAIS) di Shah Alam.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATANG MENGEJUT BAWA MEDIA KE FIRMA GUAMAN - AMYZA AZNAN LANGGAR ETIKA

Pelakon Amyza Aznan telah mengemukakan notis tuntutan ganti rugi berjumlah RM5 juta dari peguam yang mewakili Zarina Anjoulie, Nurul Hafidzah Hassan, semalam. Ia susulan tindakan peguam itu mengeluarkan kenyataan berunsur fitnah yang merosakkan reputasi Amyza sebagai seorang selebriti.

Difahamkan, Amyza yang ditemani peguamnya hadir ke pejabat Hafidzah di Shah Alam semalam untuk menghantar notis tersebut namun peguam itu tiada di pejabat dan notis itu kemudian telah diserahkan kepada kakitangannya.

Bagaimanapun, tindakan Amyza bersama peguamnya hadir secara mengejut ke pejabat firma guaman Hafidzah bersama media tanpa sebarang temujanji didakwa menyalahi etika guaman. Kedatangan tersebut adalah bertujuan memaksa serahan saman dilakukan di hadapan wakil media bagi kes saman fitnah anak guamnnya, Zarina Anjoulie.

Menerusi kenyataan oleh kepada mStar, peguam yang dilantik oleh Amyza perlu secara rasmi berhubung dengan pihak peguam Zarina Anjoulie dan memakumkan mengenai perwakilan untuk dimaklumkan kepada mahkamah.

"Defandan iaitu Amyza dan peguamnya mengarahkan dan mendesak serahan saman dilakukan di hadapan wakil media bagi kes saman fitnah anak guam Zarina Anjoulie. Kehadiran mengejut bersama pihak media mengundang kesangsian pihak firma kami.

"Firma Tetuan Nurul Hafidzah dan Associates memaklumkan bahawa prosedur penyerahan saman tersebut telah dipenuhi mengikut kaedah mahkamah. Oleh kerana defendan Amyza diwakili peguam, urusan penyerahan perlu dilakukan secara teratur," katanya.

Terdahulu, Amyza menerusi notis yang disampaikan melalui peguamnya itu menuntut permohonan maaf dalam tempoh tujuh hari serta bayaran ganti rugi kerosakan. Permohonan maaf itu perlu dilakukan di media sosial, penerbitan media serta sidang akhbar dan selepas itu barulah budi bicara akan dilakukan terhadap tuntutan ganti rugi itu. Sekiranya gagal berbuat demikian dalam tempoh diberikan, pihaknya akan memfailkan saman.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ANDI BERNADEE AJAR BAMBAM GOT7 SEBUT 'MAK KAU HIJAU'

Baru-baru ini, penyanyi dan pelakon Andi Bernadee, 30, telah berkongsi video dia mengajar ahli kumpulan dari Korea Selatan iaitu Got7, BamBam menyebut ayat 'Mak Kau Hijau'. Perkongsian penyanyi lagu 'Donde' itu telah menjadi trending di laman sosial, malah nama BamBam turut menjadi trending di Twitter.

Andi bagaimanapun mengakui hanya sekadar gurauan. Ini kerana katanya, video itu dirakam secara spontan dan bukan bertujuan mengajar penyanyi Kpop yang berasal dari Thailand berusia 24 tahun itu dengan ayat tidak baik. Andi yang menjalani penggambaran Master In The House Malaysia bersama BamBam di Korea Selatan itu menyifatkan bintang berkenaan seorang yang sangat merendah diri.

"Video itu dirakam spontan semasa kami menjalani penggambaran program Master In The House Malaysia di Korea Selatan. Saya saja bergurau dengan mengajar dia ayat yang sering digunakan netizen di media sosial. Bukan nak ajar ayat yang tak elok, itu hanya gurau-gurau sahaja.

Klik untuk gambar besar

"Saya pun dah terangkan maksud 'Mak Kau Hijau' itu dan dia hanya gelak-gelak sebab lucu. Sebenarnya dia pun ada ajar bahasa-bahasa kasar dalam bahasa Korea. Saya pun tak sangka video itu menjadi trending dan ramai pula yang komen. Buat masa ini tak ada yang marah pun, mereka turut terhibur tengok BamBam cakap ayat viral itu.

"Dua hari penggambaran bersama BamBam, dia memang sangat humble, dia layan kami sangat baik. Tak ada pun meletakkan dirinya sebagai seorang superstar. Saya memang kagum dengan peribadi BamBam... sangat mudah bekerjasama dengannya, kami berbual bersama, makan bersama dan belajar bahasa masing-masing.

"Kalau nak tengok ayat apa lagi yang saya ajar dia kena tonton program ini nanti. Apa yang saya kongsi di Instagram itu hanya sikit sahaja, lebih banyak yang menarik akan dikongsikan dalam program itu nanti," kata Andi.

Selain Andi, program Master In The House Malaysia yang akan memulakan siaran pada 15 Januari pukul 10 malam, turut menampilkan empat lagi selebriti iaitu Hael Husaini, Scha Elinnea, Sharifah Rose dan Meyrasam yang akan berguru dengan lapan orang 'master' disegani dari Malaysia dan Korea.

Bintang terkenal yang menjadi master mingguan ialah BamBam, Datuk Seri Siti Nurhaliza, Datuk Yusof Haslam, Datuk Rashid Sidek dan koreografer kumpulan Kpop BTS iaitu Son Sung Deuk.

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI AMY SEARCH PULA DIKURNIAKAN GELARAN DATUK

"Syukur dan terima kasih yang tidak terhingga kepada kerajaan negeri Melaka, Yang di-Pertua Negeri, Tun Ali Rustam dan semua pihak yang terlibat. Pemberian pingat yang membawa gelaran Datuk kepada saya ini tidak akan merubah Amy Search yang semua kenali.

"Saya tetap Amy Searh, penyanyi dan pemain industri muzik yang dikenali," tutur vokalis kumpulan Search, Amy yang meluahkan rasa syukur apabila menerima pingat Darjah Pangkuan Seri Melaka (DPSM) yang membawa gelaran Datuk.

Amy merupakan satu-satunya pelaku seni yang menerima pingat tersebut sempena Hari Ulang Tahun ke-73 Yang Dipertua Negeri Melaka, Tun Mohd. Ali Mohd. Rustam.

Klik untuk gambar besar

Amy menzahirkan ucapan terima kasih kepada Yang di-Petua Dewan Unangan Negeri Melaka, Dato Sri Rauf Yusof di atas kurniaan diterima selepas 42 tahun bergelar anak seni.

Dalam pada itu, Amy berkata anugerah pingat tersebut merupakan tanggungjawab kepadanya dan pengiktirafan buat seluruh karyawan hiburan.

Difahamkan, Perdana Menteri, Datuk Seri Ismail Sabri Yaakob mengetuai senarai 883 penerima darjah kebesaran Negeri apabila dianugerahkan Darjah Utama Negeri Melaka yang membawa gelaran Datuk Seri Utama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE TAK GOYANG BILA DIUGUT BUNUH: "JANGAN GUNA PISAU PLASTIK"

"Kita tidak goyang langsung, tiada ugutan-ugutan macam @*********. Tunggu @pdrmsia_offical Insya-Allah. Nanti kita sampai Kuala Lumpur Caprice tunggu awak depan pagar. Caprice mohon @malaysiaairlines periksa cef ini, pastikan pisau itu tajam sikit jangan guna pisau plastik," demikian tulis penyanyi rap, Caprice.

Susulan kemelutnya dengan pendakwah bebas terkenal Ustaz Ebit Lew, ramai yang kurang senang dengan Caprice sehingga ada yang mengugut untuk membunuhnya.

Menerusi satu perkongsian di laman Instagram, Caprice dilihat ada memuat naik mesej berbaur ancaman menggunakan nama @fik_jamal yang dipercayai merupakan seorang 'chef'. Tidak gentar dengan ugutan tersebut, Caprice berkata dia sama sekali tidak takut.

Semalam, menerusi satu perkongsian Caprice berkata dia tidak akan berdiam diri lagi memandangkan banyak ugutan diterimanya. Menurut Caprice, dia akan tampil mempertahankan diri serta menerangkan satu demi satu pertuduhan yang disifatkan sebagai fitnah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UCAPAN ANNIVERSARY KE-2 JIHAN GELETEK HATI PEMINAT

Peminat pelawak, pengacara dan pelakon Jihan Muse mula melontarkan pertanyaan bilakah dia akan memperkenalkan anak sulung yang merupakan bayi lelaki itu selepas hampir dua bulan bersalin.

Pertanyaan itu dibuat peminat menerusi Instagram selepas Jihan memuatnaik gambar dan kapsyen bersempena ulangtahun perkahwinannya yang kedua dengan pelakon Ungku Hariz.

Rata-rata melahirkan rasa tidak sabar untuk melihat wajah anak pasangan itu yang namanya juga masih belum didedahkan kepada umum.

Bagaimanapun, pasangan ini hanya menggunakan nama 'Baby Ninja' untuk panggilan bayi lelaki mereka itu.

Klik untuk gambar besar

Sementara itu, ucapan Jihan bersempena ulangtahun perkahwinannya itu menggeletek hati peminat apabila dia menulis menggunakan bahasa istana dengan membahasakan dirinya sebagai beta.

Menerusi kapsyen itu, Jihan meminta 'rakyat' bergembira dan senyum sepanjang hari bersempena dengan ulang tahun perkahwinannya dengan Ungku Hariz.

"Wahai sekalian rakyat siber! Sempena hari ulang tahun perkahwinan yang kedua ini beta titahkan semua rakyat bergembira dan senyum sepanjang hari," tulisnya.

Malah Jihan meminta pengikutnya agar memaafkan semua orang, bersihkan hati dan hidup dengan bahagia.

"Maafkan semua orang, bersihkah hati dan hidup dengan bahagia. Kalau sakit hati sangat simpan sambung esok. Hari ini matikan segala bad mood, bad vibes dan bad mouth.

'Marilah jadi 'citizen of net' yang baik. Jangan lupa selit doa untuk kebahagiaan kami sekeluarga juga ya. Sekian dari balairung sewa. Assalamualaikum," tulisnya.

Jihan dan Ungku Hariz berkahwin pada 20 Mac 2016 dan pasangan itu menimang cahaya mata pertama pada 25 Januari lalu.

www.myartis.com / Sumber: mStar & Jihan muse IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PENYANYI BBNU SERANG, CEKIK PEKERJA STESEN MINYAK DITAHAN POLIS

Dalam kejadian sekitar 4 petang semalam, penyanyi Budak Baru Nak Up (BBNU) yang berusia 21 tahun bertindak mencekik seorang pekerja sebuah stesen minyak dan telah ditahan anggota polis selepas kejadian itu dimaklumkan oleh pengurus stesen minyak berkenaan. Seorang saksi berkata, kejadian berlaku ketika artis terbabit yang juga komposer lagu berbakat itu muncul di premis itu untuk mengisi petrol kenderaannya.

"Bagaimanapun berlaku salah faham ketika artis itu mahu membuat bayaran terhadap minuman yang mahu dibeli. Difahamkan artis itu mahu membuat bayaran menggunakan kad kredit, namun kaedah pembayaran itu tidak diterima oleh kakitangan stesen minyak itu," jelasnya.

Menurutnya, artis itu yang tidak berpuas hati kemudian menyerang kakitangan lelaki terbabit serta mencekik leher mangsa: "Melihat keadaan menjadi tidak terkawal, pengurus stesen minyak itu bertindak segera menghubungi polis. Anggota unit peronda polis (MPV) yang muncul di lokasi tidak lama kemudian cuba menenangkan keadaan.

"Bagaimanapun tindakan polis mahu mendapatkan kerjasama baik artis terbabit gagal apabila lelaki itu enggan menunjukkan Mykad bagi tujuan siasatan. Malah, tindakan artis itu mencabar anggota polis bertugas menyebabkan polis terpaksa menahan dan membawanya ke Ibu Pejabat Polis Daerah (IPD) Ampang untuk siasatan lanjut," katanya.

Difahamkan artis terbabit sudah dibawa ke mahkamah untuk perintah tahanan reman bagi tujuan siasatan mengikut Seksyen 323 Kanun Keseksaan (mendatangkan kecederaan) dan Seksyen 186 Kanun Keseksaan kerana menghalang penjawat awam melakukan tugas.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::